Distributerski program je novijeg datuma u radu naše kompanije. Počev od 1999. godine Micro Business je započeo rad na ovom programu sa nekada kompanijom OmegaPrint iz Aleksinca, danas Micro Business Aleksinac. Danas ovaj program omogućava pristup novim distributerima, njihovo uključenje u prodaji BusinessWare proizvoda, edukaciju za zvanje BWA, kao i stalnu praksu u uvođenju ove tehnologije u poslovni sistem drugih preduzeća i kompanija. Ideja vodilja ovog programa je zajednički interes u povećanju obima i povećanju profita.\nDistributerski program predstavlja tačno definisane uslove i postupke koje svaki novi distributer mora da ispuni do sticanja zvanja Ovlašćeni Micro Business distributer. Postoji lista poželjnih karakteristika koje svaki od novih distributera treba u principu da ispuni:\nDa ima registrovanu firmu ili radnju sa mogućnošću trgovine na malo i veliko;\nDa ima tržište, odnosno potencijalne kupce, ili da je s njima u poslovnoj vezi;\nDa ima barem jedan računar u svom vlasništvu ili vlasništvu firme;\nDa ima barem jednog ovlašćenog računovođu (ili dipl.ecc), ili da ima iskustva u implementaciji softverskih rešenja;\nDa odlično valda svim novijim verzijama Windows ili Linux operativnih sistemima;\nDa ima pristup Internetu, na bilo koji način;\nDa je spreman da pohađa kurs za BWA.\nNaravno da je ovo spisak poželjnih kriterijuma, što ne treba da obeshrabri nove distributere. Najpogodniji za ovaj posao su knjigovodstvene agencije za koje Micro Business nudi posebne pogodnosti u vezi sa distributerskim programom.\nDistributer je poslovni partner naše kompanije koji sa našom kompanijom posluje na bazi zajedničkog interesa. Nakon uspešne obuke za BWA i ispunjavanja uslova iz distributerskog ugovora, koji se prethodno sklapa, dobija se bonus paket:\n1 BusinessWare 6\n(ostaje u vlasništvu nakon najmanje 5 prodatih primeraka) x odmah\n2 Pravo na apdejt tekuće verzije\n(samo za vreme trajanja ugovora) x odmah\n3 Pravo na apgrejd\n4 Obuka za BWA x odmah\nUkoliko smatrate da možete Vi ili Vaše preduzeće da uspešno odogovorite na postavljane zadatke prijavite se za distributerski program ne e-mail...


Krasnići: Kosovo u "Otvoreni Balkan" samo uz priznanje Srbije - Kosovo Online\n26. Decembar 2021. • 10:36\nPoslanica Demokratskog saveza Kosova Rezarta Krasnići kaže da bi Kosovo trebalo da se priključi “Otvorenom Balkanu” tek pošto Srbija prizna kosovsku nezavisnost i navodi da povodom te incijative Kosovo i Albanija, prvi put posle 30 godina, imaju suprotne stavove, prenosi Ekonomija onlajn.\nOna je rekla da je stav DSK da prvo dolazi priznavanje, a potom i saradnja u okviru takvih incijativa.\nPovodom kritika na račun stava Albanije prema inicijativi kojoj se priključila, Krasnići kaže da nikada ranije Kosovo i Albanija nisu imali suprotne stavove, a da se to dogodilo prvi put posle 30 godina povodom inicijative "Otvoreni Balkan".\n"Kosovo treba da bude uključeno u regionalnu saradnju kada bude priznato kao ravnopravna država, suverena država, međunarodno priznata. Svaka druga inicijativa će onda naneti štetu našim nacionalnim odnosima i svim drugim odnosima Albanaca u region. Mislim da ’Otvoreni Balkan‘ treba da bude deo dijaloga i to samo uz obostrano priznanje. Kosovo treba da se pridruži ovoj inicijativi tek kada dođe do priznanja od Srbije, to je stav DSK", rekla je Krasnići.\nKosovo Srbija Otvoreni Balkan DSK\nKonkretne koristi od "Otvorenog Balkana"\nU potrazi za bilo kakvim, ili bolje plaćenim poslom, radnici Srbije, Severne Makedonije i Albanije ravnopravno će konkurisati. Poslodavci iz Srbije, nadaju se, tako će rešiti problem sezonskih radnika u poljoprivredi i građevinarstvu, dok Albaniji nedostaje zaposlenih u ugostiteljstvu i turizmu, ali i visokospecijalizovanih stručnjaka, prenose Novosti.\nRama: Ko hoće da trči trčaće, ko hoće da stoji stajaće\nRama najavio novi sastanak o "Otvorenom Balkanu“ za februar 2022.


Za devet godina preko hiljadu osoba spas potražilo u Sigurnoj kući | (Vesti - 16.12.2015) Novi Sad\n16.12.2015 u 18:21h\nZa devet godina preko hiljadu osoba spas potražilo u Sigurnoj kući\nGradonačelnik Novog Sada Miloš Vučević zajedno je sa direktorom Centra za socijalni rad Grada Novog Sada Nenadom Draškovićem posetio Sigurnu žensku kuću. Sigurna ženska kuća predstavlja deo Centra za socijalni rad grada Novog Sada, odnosno delatnost socijalne zaštite. U periodu od 2006. do 2009. godine Sigurna ženska kuća je funkcionisala kao projekat u potpunosti podržan sredstvima budžeta Grada Novog Sada - Gradske uprave za socijalnu i dečiju zaštitu, da bi 2009. godine počela da funkcioniše kao redovna delatnost Centra za socijalni rad.\n- Ono što Grad Novi Sad u okviru svoje socijalne politike želi da istakne jeste kontinuitet u borbi za ravnopravno tretiranje svih građana bez obzira na rodnu razliku. Mi se ne rukovodimo samo obeležavanjem važnih datuma, kao što je 25. Novembar Dan borbe protiv nasilja nad ženama ili akcija „16 dana aktivizma protiv nasilja nad ženama“. To jesu značajni datumi za nas, ali je borba za ravnopravnost, aktivnost koja treba da traje 365 dana u godini. Sa ponosom možemo da istaknemo uspešno funkcionisanje Sigurne ženske kuće, kao i druge aktivnosti koje Centar za socijalni rad pruža u vidu stručne pomoći onim sugrađanima kojima je ta pomoć, na žalost, potrebna. I zato je moja današnja poseta vid podrške, kako zaposlenima u Centru za socijalni rad, tako i ženama koje ovde borave sa decom. Želimo im da se što pre vrate stabilnoj svakodnevici, a Grad će uvek, pa i u raznim neželjenim situacijama biti solidaran i organizovan da pomogne. Znači, cilj je ne 16 već 365 dana aktivizma, nulta tolerancija prema nasilju nad ženama i konstantna borba za iskorenjivanje tog velikog zla u našem društvu. Bitno je da se što više institucija i pojedinaca uključi u tu borbu i da o tome otvoreno pričamo, a da onima koji se direktno bave rešavanjem tih problema, omogućimo sve uslove za kvalitetan rad – rekao je gradonačelnik Miloš Vučević.\nDirektor Centra za socijalni rad Nenad Drašković istakao je tom prilikom da postojanje Sigurne ženske kuće u jednoj sredini ima višestruki značaj, pre svega zbog bezbednosti žena i dece koji su izloženi nasilju, a isto tako zbog pružanja psihološke i stručne podrške.\n- Za gotovo 10 godina postojanja Sigurne ženske kuće, Grad finansira njen rad i pruža podršku po najvišim standardima. Svakodnevno se Novi Sad uzima kao primer dobre prakse u zemlji i ističe kao odgovorna lokalna samouprava kada je u pitanju socijalna zaštita – rekao je Drašković i dodao da to predstavlja snažan motiv da se u domenu pružanja socijalne zaštite, a u skladu sa mogućnostima, još više napreduje.\nSocijalna radnica zaposlena u Sigurnoj ženskoj kući Hristina Čadinoska Savkić rekla je da Sigurna kuća predstavlja novi, celovit oblik društvene zaštite žena i dece koji su ugroženi nasiljem u porodici u vidu specijalizovanog prihvatilišta i prihvatne stanice.\n- Preko sedam hiljada žena je koristio savetodavne usluge socijalnih radnika, a čak 1245 osoba bilo je smešteno u Sigurnoj kući, od čega 639 žena i 606 dece u prethodnih devet godina. Saveti se mogu dobiti telefonskim putem, putem elektronske pošte i lično u kancelarijama, a trenutno u Sigurnoj ženskoj kući boravi pet žena i dvoje dece – rekla je Hristina Čadinoska Savkić.\nBoravak žene i dece u Sigurnoj ženskoj kući je privremenog karaktera i može trajati od jednog dana do šest meseci. Kapacitet Sigurne ženske kuće obuhvata smeštaj za oko 20 korisnika, pri čemu je odnos broja žene i dece fleksibilan. Žene i deca, žrtve porodičnog nasilja mogu da kontaktiraju stručni tim Sigurne ženske kuće telefonom na broj 021/646 - 57 - 46 svakog dana u periodu od 00 do 24 sata ili putem elektronske pošte .\nPovezane teme direktor centra za socijalni rad nenad drašković hristina čadinoska savkić sigurna kuća


Nenad Stojković novi poverenik SNS-a\nVlasotinački opštinski odbor SNS našao se među 31. gradskim i opštinskim odborom Srpske napredne stranke koje je Izvršni odbor stranke raspustio početkom avgusta meseca. Nakon raspuštanja, odlukom Glavnog odbora za poverenika Srpske napredne stranke u Vlasotincu izabran je Nenad Stojković. Komentarišući odluku Glavnog odbora Nenad Stojković kaže da je jedan od najvažnijih ciljeva jedinstvo u članstvu i rukovodstvu.\n„Promene su bile neophodne u stranci, neophodan je drugačiji pristup u radu, u rešavanju problema. Problemima moramo pristupati odgovorno i tražiti i iznalaziti brza i efikasna rešenja. Svi sa ovakvom vizijom Srbije a i Vlasotinca, svi koji su spremni da pomognu stranci i doprinesu rešavanju problema su dobrodošli“ – istakao je Stojković.\nBiti izabran za poverenika najmasovnije i trenutno najpopularnije političke partije sigurno predstavlja veliku čast ali i veliku odgovornost.\n– Kažite šta to znači za vas i kako doživljavate ovu privilegiju?\n„Svakako je velika čast a još je veća odgovornost da je od strane vrha stranke procenjeno da mogu da odgovorim ovom zadatku. Čini mi se ipak da je odgovornost veća upravo i zbog složene političke situacije u Vlasotincu, ali se nadam da će ova promena doprineti da u narednom periodu stabilizujemo situaciju u opštinskom odboru, mobilišemo članstvo i polako se spremimo za stranačke izbore. Ova promena svakako će doprineti i rešavanju komplikovane političke situacije u gradu. Kao stranka pokušaćemo da doprinesemo rešavanju problema koji već duže vreme muče građane. Ali, takođe stav je i da SNS neće učestvovati u vlasti po svaku cenu“ – odgovorio je Stojković.\nStav je predsednika opštine Zorana Todorovića da se on u svom angažovanju, radu i prioritetima kao i izboru saradnika neće oslanjati na partijsku pripadnost već će njegova vodilja biti interes zajednice. Komentarišući ovakav stav predsednika Nenad Stojković je rekao da od izbora predsednika Todorovića podržava njegov rad, da je takav stav ispravan te da su svi koji žele da pomognu dobrodošli, nezavisno od toga da li su članovi SNS-a ili ne.\nObjavljeno: 12.08.2014 | Autor: InfoDesk\nAkcija omladine SNS Vlasotince\nOmladina SNS Vlasotince pomogla humanitarnu akciju “Zimska čarolija“


Vreme 896 - Meridijani\nJerevan: Vanredno stanje\nU protestima koji su prošlog vikenda izbili u Jermeniji poginulo je osmoro ljudi, a nakon toga uvedeno je vanredno stanje. Evropski izaslanik za rešavanje krize u ovoj bivšoj sovjetskoj republici kaže da opozicija i vlast još nisu spremne da započnu pregovore kako bi se okončala kriza koja je dovela do najgoreg civilnog sukoba od raspada Sovjetskog Saveza 1991. godine. Demonstranti optužuju predsednika Roberta Kočarijana i premijera Serža Sarksijana da su pokrali predsedničke izbore održane prošlog meseca, dok opozicioni prvak i bivši predsednik Levon Ter Petrosijan za nasilje okrivljuje policiju zbog prekomerne upotrebe sile. Policija je demonstrante naoružane metalnim palicama rasterivala suzavcem i šmrkovima za gašenje požara dok su palili automobile i pljačkali radnje. Nakon nasilja koje je eskaliralo u subotu, u ulozi pregovarača pojavio se OEBS-ov predstavnik Heiki Talviti, koji je izjavio da Jermenija ulazi u fazu nestabilnosti, budući da pregovarači ne pokazuju mnogo volje da reše konflikt. Ter Petrosijan je poručio svojim pristalicama da se tokom 20-dnevnog vanrednog stanja ne okupljaju na javnim mestima, ali najavljuje da priprema novi ciklus protesta po isteku vanrednog stanja. Strane diplomate koji borave u Jerevanu opisuju Ter Petrosijana kao "veoma odlučnog i veoma harizmatičnog". On je bio prvi jermenski predsednik posle raspada SSSR, i iako je srušen nakon uličnih demonstracija nastavio je da se bavi politikom. Vladajuća garnitura – Kočarijan i Sarksijan – povela je zemlju putem ekonomskog napretka, ali je na tom putu bilo mnogo korupcije i nepotizma, kako tvrdi opozicija.\nPeking: Vojni budžet\nKina je u utorak najavila da će vojni budžet povećati za 17,5 odsto u odnosu na prošlogodišnji, nakon što su SAD izrazile zabrinutost zbog širenja vojne moći Kine. Ovogodišnji kineski vojni budžet iznosiće 417,8 milijardi juana (oko 57,2 miliona dolara), rekao je Đijang Endž, portparol kineskog parlamenta dan uoči godišnje sednice. Đijang je rekao da će povećanje vojnog budžeta, pretežno biti usmereno na osposobljavanje vojnih tehnoloških kapaciteta i povećanje plata vojnika. Podsetio je i da je prošle godine od ukupnog nacionalnog dohotka u Kini za vojne potrebe potrošeno 1,4 odsto BDP-a, u poređenju sa 4,6 odsto u Americi i 3 odsto u Britaniji. Poređenja radi, novinari podsećaju da je zvaničan kineski vojni budžet za 2008. godinu oko deset puta manji od 600 miliona dolara koliko je predsednik SAD zatražio za ovu godinu. Ipak, Pentagon je reagovao zabrinuto zbog nedostatka transparentnosti (kao i Japan) i zbog rizika za regionalnu i međunarodnu stabilnost, navodeći da je u prošloj godini u Kini za vojne potrebe potrošeno između 97 i 139 milijardi dolara, što se u mnogome razlikuje od zvaničnih podataka.\nBagdad: Fanfare i crveni tepih\nIranski predsednik Mahmud Ahmadinedžad pozvao je američke snage da napuste Irak opustošen ratom, rekavši da će bez njih ceo region "živeti u miru". "Bez prisustva stranih trupa region će živeti u miru i bratstvu", smatra Ahmadinedžad, najavljujući potpisivanje memoranduma o razumevanju između dve zemlje i "razvijanje odnosa i saradnje u oblasti osiguranja, carine, industrije, trgovine, obrazovanja i transporta". "Verujemo da bi trupe koje su došle izdaleka i putovale hiljade kilometara da bi došle ovde morale da napuste region i predaju odgovornost ljudima koji ovde žive", rekao je iranski lider ne spominjući direktno SAD ni u jednom trenutku. Poziv stranim trupama da napuste Irak upućen je drugog dana njegove posete Iraku, prve posete iranskog predsednika od međusobnog krvavog rata, čiji je cilj da se ova dva naroda ponovo zbliže. Optužio je Vašington za širenje terorizma na Bliskom istoku, rekavši da ga pre šest godina u tom regionu nije bilo. Nekoliko dana pre toga, američki predsednik Džordž Buš optužio je Iran za podstrekivanje nasilja u Iraku i pozvao Irance da "prestanu da šalju sofisticiranu opremu koja ubija građane". Iranski predsednik je te optužbe odbacio uz podsećanje da američki i drugi strani lideri u tajnosti dolaze u Irak u nenajavljene posete. "Daćemo im jedan savet: direktnim optužbama na račun drugih neće rešiti svoje probleme koje treba svuda da reše... Mi ne krijemo ništa", rekao je iranski lider na konferenciji za novinare održanoj u Bagdadu. Poseta predsednika Irana, okarakterisana kao "nova stranica" u odnosima sa Irakom, bila je propraćena fanfarama, radosnim dečjim licima i srdačnom dobrodošlicom na crvenom tepihu.\nKuala Lumpur: Pedi i Meni\nMalezijska policija lansirala je prvu svetsku pseću jedinicu za borbu protiv piraterije optičkih diskova. Jedinica se sastoji od dva operativca – labradora Pedi i Meni iz Severne Irske, obučenih da nanjuše polikarbonate u optičkim diskovima. Prva antipiratska jedinica K9 u Maleziji donacija je američke korporacije Motion Picture Association (MPA), čiji predstavnik kaže da su labradori u odličnoj formi i da se "bolje ponašaju nego čuveni prethodnici Laki i Flo". Inače, Laki i Flo su slavu stekli prošle godine kao "sniferi" i zahvaljujući njihovom predanom njuškanju, uhapšeno je 26 osoba i zaplenjeno oko 1,6 miliona ilegalnih diskova, zbog čega su piratski sindikati za njihove "njuške" nudili ogromnu sumu novca. Za razliku od njihovih današnjih naslednika Pedija i Menija, oni nisu bili zvanični "policajci", već su radili kao "plaćenici" filmske kompanije MPA. Pedija i Menija očekuje veliki posao u Maleziji, jer su gubici od piraterije u Aziji i Pacifiku oko 1,2 milijarde dolara, dok je na svetskom nivou MPA godišnje na gubitku oko 6,1 milijardu dolara.


Evropske berze – Page 2 – Bankar.me\nEvropski indeksi pali, sve više zemalja u samoizolaciji\nMarch 23, 2020 BERZA, EVROPA, SVE VIJESTI, SVIJET 0\nNa evropskim su burzama u ponedjeljak ujutro cijene dionica potonule najniže u gotovo sedam godina jer je sve više zemalja u samoizolaciji, paralizovano zbog širenja koronavirusa, pa ulagači strahuju od duboke recesije.\nMarch 17, 2020 BERZA, EVROPA, SVE VIJESTI, SVIJET 0\nNa evropskim su berzama u utorak cijene dionica porasle, nakon što su juče pale najniže od 2012., dok ulagači prate vijesti o ekonomskim posljedicama od širenja koronavirusa u svijetu i nadaju se fiskalnim podsticajima.\nMarch 16, 2020 BERZA, PLANETA, SVE VIJESTI, SVIJET 0\nNa evropskim su berzama u ponedjeljak ujutro cijene dionica oštro pale, kao i na azijskim berzama, jer se ulagači plaše velikih šteta zbog širenja koronavirusa, pa ih nisu umirile ni podsticajne mjere centralnih banaka i vlasti niza zemalja.\nMarch 12, 2020 BERZA, PLANETA, SVE VIJESTI, SVIJET 0\nNa evropskim su berzama u četvrtak cijene dionica potonule na najniže nivoe u gotovo četiri godine, nakon što je Washington privremeno zabranio putovanja iz Evrope u SAD kako bi suzbio širenje koronavirusa.\nMarch 10, 2020 BERZA, PLANETA, SVE VIJESTI, SVIJET 0\nNa evropskim su burzama u utorak ujutro cijene dionica porasle, kao i cijene nafte, nadoknadivši dio jučerašnjih velikih gubitaka, jer se ulagači nadaju podsticajnim fiskalnim i monetarnim mjerama.\nMarch 9, 2020 BERZA, EVROPA, SVE VIJESTI, SVIJET 0\nNa evropskim berzama jutros cijene dionica oštro pale, kao i na drugim svjetskim tržištima, jer zbog oštrog pada cijena nafte i širenja koronavirusa u svijetu ulagači traže sigurnija utočišta za svoj kapital.\nNa većini azijskih berzi cijene dionica porasle\nMarch 2, 2020 BERZA, PLANETA, SVE VIJESTI, SVIJET 0\nNa većini azijskih berzi cijene su dionica u ponedjeljak porasle, nakon oštrog pada prošle nedjelje, jer se ulagači nadaju podsticajnim monetarnim mjerama centralnih banaka kako bi se ublažile ekonomske štete zbog širenja korona virusa.\nFebruary 29, 2020 BERZA, PLANETA, SVE VIJESTI, SVIJET 0\nPanevropski Stoxx 600 u petak je potonuo 3,8 posto i time u potpunosti slijedio globalni trend rasprodaje. Ovaj je indeks tokom nedjelje izgubio otprilike 12,7%, što je najgore od oktobra 2008. u jeku globalne finansijske krize.\nJanuary 31, 2020 BERZA, SVE VIJESTI, SVIJET 0\nEvropska tržišta kapitala danas su na otvaranju uglavnom bila u porastu, na dan kada Velika Britanija napušta Evropsku uniju. Indeks DAX je ojačao 0,22 odsto na samom početku trgovanja a među najuspješnijim akcijama bila je ona Dojče banke sa rastom od 1,79 procenata. U Parizu, CAC 40 napredovao je 0,31 …\nJanuary 27, 2020 BERZA, PLANETA, SVE VIJESTI, SVIJET 0\nRastu evropske berze, S&P blizu rekorda\nJuly 3, 2019 BERZA, PLANETA, SVE VIJESTI, SVIJET 0\nAmerički indeks S&P 500 kretao se juče oko rekordnih vrijednosti, dok su indeksi u Evropi uglavnom bili na uzlaznoj putanji.


Rezime fudbalskog vikenda – Radio Koprijan\nhome Sport Rezime fudbalskog vikenda\nFudbalski vikend je za nama, a kao što to obično biva na početku nove radne nedelje sumiraju se utisci sa fudbalskih utakmica širom Srbije.\nOvo kolo bilo je većim delom uspešno za ekipe iz opština Doljevac i Žitorađa, te su tako u poslednjim mečevima slavili: Žitorađa, Malošište, Naša krila iz Belotinca, dok su poraze upisali Pukovac i Orljane.\nPukovac posle prošlo nedeljne pobede protiv Lebančana je zabeležio novi poraz. Pukovčani su na gostovanju niškom Sinđeliću ubedljivo poraženi sa 4:0 i tako ostaju i dalje na poslednjem 18. mestu Srpske lige Istok. Posle 20 kola Pukovac je sakupio 12 bodova, 2 manje od Radana, i čak 10 manje od leskovačke Dubočice koja je prva ekipa iznad crte u Srpskoj ligi. U sledećem kolu u Pukovac stiže Trstenik i to će biti nova šansa za prekopotrebne bodove fenjerašu iz Pukovca.\nREZULTATI I TABELE posle 20. kola u Srpskoj ligi Istok\nŠto se zona tiče, već smo pisali da je Žitorađa zabeležila i treću pobedu u prolećnom delu Zone Zapad. Ovaj podatak dobija na težini kada se zna da je ekipa Ivana Jovanovića najbolji tim prolećnog dela u ovom takmičenju. U tri odigrana kola u nastavku prvenstva Žitorađa je ostvarila tri pobede isto kao i Topličanin i Rembas ali su Žitorađani postigli najviše golova, čak 12. Zbog toga je Žitorađa najuspešniji klub u prolećnom delu sezone u Zoni Zapad.\nREZULTATI I TABELE posle 18. kola u Zoni Zapad\nU Zoni Istok nije bilo ništa manje uzbudljivo nego u prethodna dva takmičenja. Naša krila iz Belotinca savladala su na svom terenu sa 2:0 ekipu OFK Slatina i tako učvrstili svoje mesto u sredini tabele. Belotinčani se sada nalaze na visokoj 7. poziciji sa 26 osvojenih bodova. U sledećem kolu Belotinac ide na megdan ekipi Kablovi iz Zaječara.\nMalošište je napravilo svojevrsno iznenađenje i bilo bolje sa čak 4:0 od 10-plasiranog Bukovika iz Ražnja. Maloščani u sledećem kolu gostuju u Boru ekipi Ofk Slatina u borbu za gornji deo tabele, i ostanak u zonaškom društvu. Koji je za ekipu Malošišta pod znakom pitanja jer ima isti broj bodova kao i prvi ispod i iznad crte – 19. Sigurno je da nas tu očekuje najviše neizvesnosti do kraja sezone.\nOrljane je porazom u gostima protiv favorizovanog Timočanina, lidera Zone Istok palo za jedno mesto i sada se fudbaleri Orljana nalaze na 8. poziciji, sa istim brojem bodova kao i Naša krila iz Belotinca i u sledećem kolu na svom terenu dočekuje ekipu Svrljiga.\nREZULTATI I TABELE posle 18. kola u Zoni Istok


Smeće iz marketa ostavljeno pored Dunava građani vratili kompaniji Roda (FOTO) - Počni Ponovo\nHome /Smeće iz marketa ostavljeno pored Dunava građani vratili kompaniji Roda (FOTO)\nOstaloMay 17, 2020\nSmeće iz marketa ostavljeno pored Dunava građani vratili kompaniji Roda (FOTO)\nSmeće je bačeno pored Dunava\nGrađani su u četvrtak, 30. aprila pronašli veću količinu otpada iz marketa Roda na Zrenjaninskom putu. Tri udruženja koja činije Uniju Treći Beograd – Eko Pančevački rit, Bela čaplja i Udruženje građana Kotež, odmah su poslali mejl u kojem su kompaniju Roda da svoj otpad pokupi na nacin kako su i bacili u prirodu, na nasip na obali Dunava.\nIz kompanije Rodić nisu odgovarali na mejl tokom naredna 2 dana, pa su aktivisti odlučili da smeće vrate vlasnicima – kompaniji Rodić. Aktivisti su prikupili smeće koje je bačeno pored Dunava, utovarili na jedan kamion, i istresli ispred ispred Roda supermarketa na Zrenjaninskom putu.\n“Niko nije napao radnike ni u jednom momentu niti iko osporava da su to vredni ljudi koji su bili tu za sve nas građane tokom vanrednog stanja. Nji


Migranti lažu da su zlostavljani?\nAustralijski ministar za migacije Piter Duton izjavio je danas da potražioci azila “lažu da su seksualno zlostavljani” kao i da se svesno samopovređuju kako bi obezbedili ostanak u zemlji.\nDuton je ovu tvrdnju izneo dan pošto je 2.000 izveštaja procurelo u australijske medije u kojima su opisana navodna zlostavljanja u prihvatnom centri Nauru.\n“Neću tolerisati nikakvo seksualno zlostavljanje. Upoznat sam sa nekim incidentima koji su prijavljeni, a za koje se ispostavilo da su lažni kako bi osigurali sebi ostanak u Australiji”, izjavio je ministar i dodao da “na kraju krajeva, ljudi i dalje plaćaju krijumčarima kako bi došli u taj centar”, prenosi BBC.\nHiljade izveštaja koji su procureli, a sadrže detalje o seksualnim zlostavljanjima dece i samopovređivanjima u izbegličkom naselju Nauru u Australiji, objavljeni su juče zbog čega grupe za ljudska prava traže iseljavanje izbeglica na druge lokacije.\nPod nadzorom policije Kanbere, osobe koje traže azil, a koje dolaze brodom, šalju se na ostrva u udaljenoj pacifičkoj oblasti Nauru ili Papua, ostva u Novoj Gvineji.\nIako je dolazak brodova u Australiju prekinut, 442 ljudi je, odbijajući da se vrate kući, ostalo u Nauruu a skoro duplo više ih je u Manusu.\nViše od 2.000 izveštaja o incidentima, dospelo je u redakciju australijskog Gardijana, u kojima se opisuju seksualna zlostavljanja dece, nepadi i mantalne patnje.\nU izvštajima se navodi da čuvari prete dečacima smrću, a da je tuširanje dozvoljeno samo devojkama koje za uzvrat pristanu na seksualne usluge.\nMentalni stres izazvan produženog pritvom smatralo se uzrokom slučajeva samopovrđivanjima, među kojima ima najviše pokušaja žena da se obese, kao i devojke koje su ušile sebi usne.\nJedna devojka je u izveštaju napisala “treba mi smrt. Želim što pre da umrem”.\nGardijan navodi da su izveštaje pisali zaposleni i stanovnici centra i istakao da se radi o najvećem “curenju dokumenata iz australijskog migracionog sistema”.\nAustralijski premijer Malkolm Ternbul rekao je da će objavljeni materijal biti ispitan “da vidi da li u centru postoje žalbe i da li su optužbe upućene na pravu adresu”.


Limanci "okupirali" salu Skupštine - Burna rasprava zbog garaža, prigovori i na plan za Limanski park\nHiljade potpisa i prigovora građana nije uspelo da spreči nameru\ngradskih urbanista da u novi regulacioni plan dela Limana ucrtaju gradnju višespratnih garaža i druge izmene.\nNa današnjoj sednici Komisije za planove građani su uspeli da smanje broj garaža sa osam na šest, ali je i to upitno. Naime, iako su urbanisti ovo prihvatili, Komisija za planove će na tajnoj, zatvorenoj sednici tek odlučiti o svim prigovorima i potom te odluke poslati Skupštini grada na usvajanje. Tako će tek za nekoliko nedelja ili meseci, kada ova tačka dođe pred novosadske odbornike, građani zapravo znati šta će biti sa Limanima, prenosi 021.rs.\nPodsetimo da su se stanovnici Limana najviše pobunili zbog plana da se izgradi mreža garaža u delu Limana, jer smatraju da za njima nema potrebe i da će se na tajh način uništiti zelene površine.\nOdbijen je i prigovor građana da se odustane od gradnje saobraćajnice u Limanskom parku, koja bi se pružala duž Mosta slobode, od Bulevara oslobođenja do parkinga ispod mosta, prenosi 021.rs.\ngaraža liman limanski park Novi Sad park


Javno - istrazivanja - Korona: Kako se broje žrtve novog virusa\nSamo nasilne smrti i udesi kod pozitivnih na virus ne ulaze u evidenciju zaraženih i umrlih od korone, krizni štab da objasni razliku između zvanične statistike i onoga što je objavio BIRN, kaže Jovana Milić, naučnica sa Univerziteta u Modeni. Pravilnik Svetske zdravstvene organizacije kojim je definisan smrtni ishod od korone objavljen je na sajtu Batuta\nPostoji razlika da li je neko umro “od korone” ili “sa koronom” - bila je ovo jedina odbrana pojednih članova Kriznog štaba na tekst koji je BIRN objavio u ponedeljak 22. juna 2020. u kome smo naveli da je broj umrlih od korone koji se nalazi u zvaničnom informacionom sistemu (632) dvostruko veći od zvaničnog objavljenog (244).\nOvo u razgovoru za BIRN potvrđuje i Jovana Milić, naučna saradnica na italijanskom Univerzitetu u Modeni i Ređo Emiliji koja kaže da “vodič Svetske zdravstvene organizacije eksplicitno kaže da kovid 19 treba da bude zabeležen kao uzrok smrti kod svih preminulih kod kojih je bolest uzrokovala, sumnja se da je uzrokovala ili doprinela smrtnom ishodu”.\n“Jedino gde sigurno možemo da isključimo da neko nije preminuo od kovida, a imao ga je, jeste ako je neko imao saobraćajnu nesreću ili je nastupila nasilna smrt. Takve situacije su statistički zanemarljive i sigurno ne možemo da imamo razliku od 300 preminulih koja se objašnjava na ovaj način”, objašnjava Milić.\nDržavni vrh Srbije, kao i članovi kriznog štaba, u jeku epidemija ubeđivali su javnost da se, za razliku od drugih zemalja, Srbija ponaša odgovorno i da ne skriva stvarni broj zaraženih i umrlih od korone.\nPredsednik Aleksandar Vučić je na na konferenciji za medije 27. marta 2020. rekao da “mi računamo sve preminule koji su zaraženi kao da su preminuli od korone”.\n“Imali smo više lica koja su preminula, dvoje ili troje, koji su preminuli od infarkta miokarda, ali smo ih vodili kao da su od korone. Ne bi bilo fer da kažemo da nisu umrli od korone, mada smo mogli, pošto neki drugi tako računaju, a mi znamo da je korona to svakako ubrzala. Drugi nek računaju kako hoće”, objasnio je tada predsednik Vučić.\nNešto slično izjavio je i dr Predrag Kon gostujući u emisiji Pressing 29. aprila na televiziji N1 odgovarajući na pitanje novinara kako Srbija računa preminule od korone.\n“Ovde kod nas se praktično svi oni koji su kovid pozitivni i koji nakon toga dožive smrt tretiraju kao umrli od kovida” izjavio je Kon.\nNakon ošto je 22. juna BIRN objavio istraživanje u kome smo otkrili da se zvanično objavljeni podaci ne poklapaju sa podacima iz informacionog sistema Covid19 u koji smo imali uvid, nadležni su “obrnuli ploču” objašnjavajući da je do razlike u brojevima došlo iz čisto metodoloških razloga prilikom tretiranja onih koji su umrli “od korone” i onih koji su umrli “sa koronom”.\nTako je dr Predrag Kon, govoreći u četvrtak 25. juna za N1, rekao da mu podaci koje je objavio BIRN liče na teoriju zavere. "To je nešto što treba da objašnjava onaj ko je to prikazao. Prijava zaraznih bolesti je po zakonu obaveza, prijavljuje svaki lekar kome se desi smrt kad je na radnom mestu, to znači da neko ko to govori, bukvalno napada sve lekare koji su to pisali. Prijava zaraznih bolesti je po zakonu obavezna, to su zvanični podaci", kaže on.\nIstraživanje BIRN-a upravo demantuje ove navode doktora Kona jer pokazuje da su lekari u državni sistem Covid19 prijavljivali veći broj preminulih nego što je javno objavljeno. Ono što ostaje nepoznaca, a što je BIRN pokušao da sazna od nadležnih, je ko je odlučio da se u javnost izlazi sa daleko manjim podacima od onih koje su lekari prijavili i koji postoje u državnom informacionom sistemu.\nIzuzetak jedino nasilne smrti\nBIRN je u svom istraživanju, koje pokriva period od 19. marta do 1. juna 2020, ustanovio da u zvaničnom državnom informacioniom sistemu Covid19 stoji da su od virusa korona u Srbiji umrla 632 pacijenata, što je za 388 više od zvanično saopštenog broja za taj period, koji iznosi 244.\nNajveće potencijalno zataškavanje primećeno je u Nišu gde je zvanično saopšteno da je od korone umrlo 77 pacijenata, dok su podaci iz informacionog sistema pokazivali broj od 243 umrlih čiji je rezultat testa označen kao pozitivan u trenutku smrti.\nBIRN je takođe objavio da se broj zaraženih krajem protekle nedelje kretao između 300 i 340 dnevno, što daleko nadmašuje zvanične podatke od najviše 97 novoobolelih.\nPrvi je na istraživanje BIRN-a reagovao dečiji imunolog dr Srđa Janković pokušavajući da objasni zbog čega je došlo do razlike u brojevima.\n”Više puta bilo je rečeno kako nije svaka preminula osoba s pozitivnim nalazom na kovid-19 samim tim i preminula usled kovida-19”, rekao je tada doktor Janković.\nMeđutim, Jovana Milić, naučna saradnica Univerziteta u Modeni i Ređo Emiliji kaže za BIRN da “praktično nigde u svetu nije razgraničeno da li je neko umro sa kovidom ili od kovida”.\n“Osim u slučaju saobraćajne nesreće i drugih vidova nasilnih smrti, koji su navedeni u vodiču Svetske zdravstvene organizacije”, kaže Milić.\nUpravo se saobraćajna nesreća navodi kao jedan od primera smrti koju ne treba evidentirati kao posledicu infekcije novim virusom u Međunarodnim smernicama za potvrđivanje i klasifikaciju COVID-19 kao uzroka smrti koji je objavljen na sajtu Batuta.\n“Smrt zbog COVID-19 se ne može pripisati drugoj bolesti (npr. karcinomu) i treba je računati nezavisno od postojećih stanja”, navodi se u Međunarodnim smernicama za potvrđivanje i klasifikaciju COVID-19 kao uzroka smrti koji je objavljen na sajtu Batuta.\nUputstva SZO na sajtu Instituta BATUT\nSmernice sadrže precizna uputstva na koji način treba popunjavati potvrde o smrti kod pacijenata obolelih od kovida, čak i kada oni boluju od različitih hroničnih bolesti.\nZamišljeni pacijent iz obrasca ima hronične bolesti srca i pluća, kao i dijabetes tipa 2 koji su klasifikovani kao “ostala značajna stanja koja doprinose bolesti”, dok se “COVID-19” vodi kao “osnovni uzrok smrti”, navodi se u jednom primera iz ovog priručnika.\nKako se popunjava obrazac o smrti kada kovid jeste uzrok\nNaučna saradnica Milić objašnjava da popunjavanje potvrde o smrti mnogo zavisi od lične procene lekara.\n“Lična procena lekara je da smrt kod pacijenta nije nastupila usled kovida19 i on to može da napiše u potvrdi o smrti. Međutim, preporuke Svetske zdravstvene organizacije su da se svakako notira da je pacijent imao kovid 19”, kaže Milić.\nKako se radi o novom virusu, u ovom trenutku je vrlo malo situacija koje bi mogle da isključe koronu kao bitan faktor koji dovodi do smrtnog ishoda, objašnjava doktorka Milić.\n“Čak je i infarkt teško isključiti, iako ga Svetska zdravstvena organizacija trenutno isključuje kao uzrok smrti kod pacijenata sa kovidom. Ako je kod nekog nastupio infarkt, a bio je pozitivan na kovid 19, tu je izuzetno teško reći da taj infarkt nije u vezi sa kovidom 19 zato što postoje naučni radovi koji govore baš o toj povezanosti”, objašnjava Milić i dodaje da mi još uvek ne poznajemo sve manifestacije ovog virusa i da ih još uvek otkrivamo.\nKako u informacionom sistemu zaključna sa 1. junom ima 1080 preminulih pacijenata, dok je samo 632 u pozitivnom statusu, pitali smo na koji način se mogu objasniti smrtni ishod pacijenata kod kojih se sumnjalo na virus, a čiji rezultati testa nisu pokazivali pozitivne rezultate.\nNaučnica sa Univerziteta u Modeni objašnjava da je standardna procedura uspostavljanja dijagnoze kovid-19 bris koji se uzme duboko iz nozdrve i usne duplje. Ukoliko se pokaže pozitivan rezultat, smatra se da taj pacijent ima virus.\nNaučna saradnica iz Italije Jovana Milić\nMeđutim, postoje slučajevi gde taj test može da bude negativan ali da pacijent ima koronu, objašnjava ona.\n“To može da znači da se virus spustio na pluća, da se tamo nalazi, a da vi kad uzimate bris iz gornjih respiratornih puteva ne nalazite virus tamo, zato što je on dole,” kaže naučna saradnica Milić. Zbog toga se jedan broj preminulih pacijenata sa negativnim nalazom može smatrati kovid pacijentima, ukoliko postoje neki faktori rizika ili klinička slika koja bi upućivala na to.\nDa li je neko umro od kovida ili sa njim jeste bitno pitanje za naučna istraživanja, ali je “u ovom trenutku praktično nemoguće odvojiti zato što mi još uvek ne poznajemo dobro dijapazon kliničke slike kovid-19 ” koju istraživači širom sveta još otkrivaju, objašnjava naša sagovornica.\nMilić smatra da “Srbija ne bi trebalo da ima ovakve skandale” i da je najvažnije da neko iz kriznog štaba objasni veliku razliku u brojevima zato što se ona “ne može objasniti onim što je rečeno - da su pojedini pacijenti umrli od kovida, a drugi sa kovidom.”\nCeo intervju sa Jovanom Milić, naučnom saradnicom Univerziteta u Modeni i Ređo Emiliji možete pročitati OVDE.


Vesti online / Vesti / Srbija / Vlast se sprema da preda Kosovo\nVlast Aleksandra Vučića priprema građane Srbije za završnicu koja podrazumeva nezavisnost Kosova, tvrdi poslanica i potpredsednica Narodne stranke Sanda Rašković Ivić posle susreta predsednika Srbije i šefice diplomatije EU Federike Mogerini.\nUslov iz EU: Federika Mogerini i Aleksandar Vučić\nVučić se pred visokom gošćom iz EU požalio da Albanci nikada neće formirati Zajednicu srpskih opština na koju se čeka pola decenije, dok je Beograd sve ispunio. Zanimljivo je da je paralelno sa tim susretom, osvanulo i opsežno istraživanje agencije Ipsos stratedžik marketing kojoj politička čaršija pripisuje bliskost vlastima, a prema kojoj nije Kosovo u fokusu građana Srbije, već kako da prežive.\nVećina njih, po tom istraživanju, nije spremna na značajnije žrtve ako je to uslov za rešavanje statusa južne pokrajine, a čak 51 odsto veruje da se kompromisom sa Kosovom ne gubi nacionalni identitet.\nPriprema za nezavisnost: Sanda Rašković Ivić\nSanda Rašković Ivić za "Vesti" ukazuje na Vučićeve izjave "o bolnim i teškim rezovima" kao argument da je na delu scenario predaje Kosova na tacni.\n- Poslao je poruku da ćemo generacijama koje dolaze spustiti rampu na putu za EU ako budemo insistirali na nekim rešenjima - kaže Sanda Rašković Ivić.\nNaša sagovornica postavlja i pitanje koliko smo mi dostojni za EU ako nam je uslov za članstvo da se odreknemo dela teritorije.\n- Očito je da nismo, ali sa takvim stavom ni ta zajednica nije dostojna našeg ulaska - zaključila je Raškovićeva.\nIstraživanjem o Kosovu, Ipsos stratedžik marketing saopštio je da je stav čak 42 odsto ispitanika da je Kosovo već izgubljeno i da je nerazumno da se zbog njega odričemo šanse za brži razvoj i pridruženje EU.\nDobri samo za migrante\nSanda Rašković Ivić podseća da EU nema nameru da se dalje širi niti da primi Srbiju u članstvo i da smo to prethodnih dana čuli i od francuskog predsednika Emanuela Makrona.\n- Očito je da nas i dalje tretiraju kako nekakvo predgrađe hrišćanstva i parkiralište za migrante koji žele u najrazvijenije članice EU - kaže Sanda Rašković Ivić.\nZa suštinsku autonomiju kao najbolje rešenje je 26 do 28 odsto građana, a 15 do 20 odsto za podelu sa posebnom brigom za Srbe i srpske crkve i manastire - kazao je direktor IPSOS-a Srđan Bogosavljević i dodao da 44 odsto smatra da će Srbi i kulturna baština biti bolje sačuvani uz saradnju sa međunarodnom zajednicom i kompromisom sa Albancima.\nAgitacija: Milan Stamatović\nDa vlast priprema potpisivanje pravno obavezujućeg sporazuma kojim će 17 odsto teritorije Srbije otići u albanske ruke smatra i Milan Stamatović, gradonačelnik Čajetine i lider Zdrave Srbije.\n- Agituje se u javnosti da bi vlast prikrila pravu nameru i da bi narod što bezbolnije prihvatio takav sled događaja. Međutim kompromis oko državne teritorije ne sme da se pravi - ističe Stamatović za "Vesti".\nPrema istraživanju IPSOS-a, građani Srbije boje se daljeg komadanja Srbije, a 41 odsto njih misli da bi napuštanje borbe za Kosovo otvorilo pitanje otcepljenja Vojvodine i Sandžaka. IPSOS takođe navodi da 40 odsto građana veruje da bi političar koji otvoreno kaže da je Kosovo izgubljeno stekao poštovanje naroda, ali bi to bilo i političko samoubistvo.\nOn savetuje da srpska vlast ne postavi pitanje zemljama Zapadne Evrope kako njihove manjine ne mogu da otcepe deo teritorije na kojoj žive.\n- Kako to da na Korzici ima više Italijana nego Francuza, a da je ostrvo i dalje francuska teritorija? Zašto se samo u Srbiji pravi nova nacija kosovskih Albanaca, odnosno "kosovara"? Da li to što se sa našom državom radi treba da postane praksa širom sveta - nabraja Milan Stamatović pitanja koja treba postaviti Zapadu.\n"Vesti" su nedavno objavile saznanja da vlast na jesen planira referendum o promeni preambule Ustava, odnosno dela koji Kosovo navodi kao deo Srbije. IPSOS je objavio svoje rezultate kada je reč o stavu građana po tom pitanju, pri čemu se izjasnilo 84 odsto ispitanika.\n* 26 odsto smatra da preambula treba da ostane.\n* 22 odsto misli da je treba izbaciti iz ustava\n* 36 odsto građana Srbije nema jasan stav\nSrbi nestali u genocidu\nSrpsko stanovništvo u Velikoj Hoči se od juna 1999. smanjilo sa 10.000 ljudi na svega 700, uz još 300 njih u gornjem delu Orahovca, naveo je francuski istoričar i novinar Žan Arno Derens u tekstu o zločinima OVK. On je dodao i da se prvo ubistvo srpskih civila desilo u maju 1998. godine, a poslednja otmica 28. juna 2000. godine.\nDerens je u tekstu za "Mond diplomatik" na srpskom istakao da su Srbi proterani iz mešovitih sela kao što su Zočište, Opteruša i Retimlje. Takođe i da je većina nestalih Srba oteta pre dve decenije kada je OVK nakratko okružila Orahovac i mnogo ljudi iz Retimlja odvela u svoju bazu u Semetištu.\nNajveći deo Srba kidnapovanih tokom rata, ukazuje Derens, verovatno je ubijen na Kosovu.\n- Teza da su Srbi kidnapovani po dolasku Kfora odvedeni u Albaniju izneta je pre dosta vremena, ali ti ljudi nisu pronađeni - podseća Derens.\nPonedeljak 23.04.2018. 06:31\nGde će posle vlast? Promena identiteta i u SAD Bruka za narod\nPonedeljak 23.04.2018. 06:58\nI ako predamo potpuno Kosovo nećemo ući u EU.Oni ce uvek nalaziti nesto kao i sa Turcima.\nPonedeljak 23.04.2018. 07:30


Šta se ovo dešava? Drama u Tiraspolju, fudbaler Šerifa se uhvatio za grudi i pao na travu! - uskvijesti.ba\n24 studenoga, 2021 u 23:27\nŠta se ovo dešava sa fudbalerima širom Evrope? Posle šokantnih scena na prošlom EP i dramatične borbe za život Kristijana Eriksena, pa prevremenog završetka karijere Serhija Aguera zbog srčanih problema, nove dramatične vesti stižu iz Tiraspolja.\nOfanzivac Šerifa Adama Traore tokom drugog poluvremena meča 5. kola Lige šampiona sa madridskim Realom, samo se uhvatio za grudi i pao na teren.\nIako je nesrećni fudbaler, posle ukazane lekarske pomoći na svojim nogama napustio igralište i uputio se ka svlačionici, očigledno je da će neko morati ozbiljno da se pozabavi sa sve učestalijem problemu profesionalnih sportista, pošto je, podsetimo, nedavno i srpski košarkaš Stevan Jelovac prošao kroz životnu dramu, pošto je tokom treninga atinskog AEK doživeo težak moždani udar.\nDetaljnijih informacija o stanju Traorea, očekivano, još nema, ali će se u narednim danima sasvim sigurno znati mnogo više.


BEZ SAOBRAĆAJNIH KOLAPSA Mladenović: Veliki infrastrukturni projekti eliminišu gužve u gradu! - Informer\n16:02 Beograd 0\nBEZ SAOBRAĆAJNIH KOLAPSA Mladenović: Veliki infrastrukturni projekti eliminišu gužve u gradu!\nNa mestu Starog savskog mosta potrebno je izgraditi novi, sa još po dve trake i sa pešačkim stazama, čime će Beograd nastaviti da se razvija i u saobraćajnom i u urbanističkom smislu, rekao je zamenik gradonačelnika Beograda Andreja Mladenović, gostujući na Studiju B\n- Stari tramvajski most napravljen je kada su Nemci okupirali Beograd i to je vojni most kakve su nacisti postavljali po Evropi kako bi premostili reke. To je metalni most koji ne ispunjava sve standarde jer imamo pristupne saobraćajnice koje mnogo više saobraćaja dovode do mosta nego što on sam može da propusti. Njega tehnički nije moguće proširiti i zato je najbolje rešenje gradnja novog mosta sa četiri trake, tramvajskim šinama i pešačkim stazama. Taj most se uliva u dva velika saobraćajna toka sa obe strane i mnogo bi doprineo protočnosti saobraćaja. Sa tunelom koji je u planu, ukupno bi trebalo da bude smanjen saobraćaj u centru za najmanje 14 odsto. Postojeći most neće biti srušen, već premešten na drugu lokaciju, kao pešačka veza sa Lidom ili Adom Međicom, što će zavisiti od stručnih analiza. Novi most će, takođe, biti deset puta jeftiniji od Mosta na Adi. CIP je dobio projekat, javna nabavka je završena i u narednih 300 dana biće urađena tehnička dokumentacija novog mosta - kazao je Mladenović.\nOn je podsetio da se u najskorije vreme očekuje i otvaranje tendera za Bulevar patrijarha Pavla.\n- To je važan projekat jer se sada spuštanjem sa Mosta na Adi ulazi praktično u Topčiderski park. Saobraćajnica bi zapravo trebalo da ide u tunel ispod Topčiderskog brda i izađe na Autokomandu. Tako bismo rasteretili čepove koji se stvaraju u saobraćajnim špicevima kod Miloševog konaka. Završili smo Bulevar heroja sa Košara, sada smo nadomak izvođača radova za postavljanje šina na Mostu na Adi - kazao je Mladenović.\nZamenik gradonačelnika kazao je da je u toku i izrada detaljnog plana za prostor na Novom Beogradu, preko puta Beograda na vodi.\n- Tu će biti moderno naselje sa višespratnicama, a što se tice Starog sajmišta, donesen je novi zakon, tu će biti postavljen memorijal o Holokaustu i stradanjima tokom Drugog svetskog rata. Plan bi trebalo da bude pred odbornicima tokom ove godine i tako će i taj prostor biti isplaniran i realizovan onako kako i zaslužuje - kazao je Mladenović.\nGovoreći o pešačkim zonama, Mladenović je podsetio da su završeni Obilićev i Kosančićev venac, kao i da će Vasina ulica biti pretvorena u prostor za pešake.\n- Imaćemo zonu od Studentskog trga do Kosančićevog venca, sve do Savske promenade. Sa pasarelom koja će ići od Kalemegdana, moći ćete da se spustite do Beograda na vodi i Ade Ciganlije, a podsetiću da do skoro to niste mogli da učinite ni biciklom. Uspeli smo da Beogradu damo novi izgled i novi duh, što pokazuje i dolazak skoro milion stranih turista sa više od dva miliona noćenja - rekao je zamenik gradonačelnika.\nMladenović je istakao da gradska vlast otvara mnoge poslove koji imaju za cilj proširenje kanalizacione mreže, među kojima su oni u Batajnici, Međulužju kod Mladenovca, naselju Braće Marić u Krnjači i drugim mestima.\n- Doneli smo desetogodišnji plan, projekti su u toku, gradiće se fabrike za preradu otpadnih voda, potpisan je memorandum sa kineskim partnerom za centralni kanalizacioni sistem u Velikom Selu, tu su banatski, batajnički i ostružnički sistemi. Imamo i posebne projekte za postrojenja u Obrenovcu, Lazarevcu, delu Grocke, Sopota i Barajeva. To su ogromna sredstva, ali kad imate ovakav investicioni ciklus kakav ima Beograd sada, vi možete da investirate i radite na infrastrukturnim projektima koji su od izuzetne važnosti za glavni grad i njegove stanovnike - kazao je Andreja Mladenović.\nSrbija Beograd Andreja Mladenović Projkekti desetogodišnji plan\n20:48 Beograd 0\n12:57 Beograd 18\n(VIDEO) VESIĆ: Svaka kuća i zgrada u Srbiji i Beogradu treba da ima istaknutu srpsku zastavu!


1910. – Ubijen predsjednik egipatske vlade Butros Gali, djed bivšeg generalnog sekretara UN Butrosa Butrosa Galija.\n1962. Poslije uspješnih podorbitalnih letova s ljudskom posadom, SAD u orbitu oko Zemlje lansirale svemirski brod Merkjuri-Atlas 6, kojim je prvi astronaut SAD Džon Glen tri puta obletio oko Zemlje. Let trajao četiri sata, 55 minuta i 23 sekunde.\n1997. – Vlada SAD odbila da prizna nadležnost Svjetske trgovinske organizacije u sporu s Evropskom unijom o trgovini s Kubom, kojoj su Amerikanci jednostrano nametnuli ekonomske sankcije.\n2003. Komandant vazdušnih snaga Pakistana Mušaf ali Mir, njegova žena i 15 osoba poginuli kada se vojni avion “foker 27” srušio blizu Kohata, na sjeverozapadu zemlje.\n2005. Vlada Izraela donijela odluku o povlačenju iz pojasa Gaze i etapnom iseljavanju jevrejskih naselja, koja su u toj oblasti više od 37 godina.


Čelzi "zagrizao" za Ibrahimovića\nČelzi “zagrizao” za Ibrahimovića\nM. D.\t 18. marta 2016. 10:17\nSezona za zaborav je naterala upravu Čelzija na sulude poteze koji bi ih iduće sezone ponovo vratili u borbu za vrh u Premijer ligi, pa tako britanski mediji pišu kako je Roman Abramovič spreman da dovede Zlatana Ibrahimovića.\nKako pišu mediji, Englezi su robusnom napadaču spremni da za dve godine ponude ugovor vredan 25 miliona evra. Šveđanin je od leta slobodan igrač i s obzirom da mu tada ističe ugovor sa Pari Sen Žermenom i sigurno će mnogi hteti da ga vide u svojim redovima, ali izgleda kako je najviše od svih zagrizao upravo Čelzi.\nIbrahimović je ranije izjavio kako želi da nastavi svoju karijeru u Evropi, iako je dobio i brojne ponude iz Kine i SAD-a. Među zainteresovanima za popularnog Zlatana nalaze se i Mančester Junajted i Milan.


Đerlek: Još dva do tri meseca i blizu smo cilja\nIzvor: Radio Televizija Vojvodine, 25.Apr.2021, 11:03\nDržavni sekretar Ministarstva zdravlja Mirsad Đerlek izjavio je danas za RTS da brojke jesu dobre, ali je poručio građanima da izdrže još malo, da nema mesta opuštanju i da se pridržavaju mera, koje će verovatno ostati iste.\n"Želim da poručim građanima da izdržimo još malo. Još dva do tri meseca i blizu smo cilja. Treba nam još opreza, epidemijske mere i masovna imunizacija", naglasio je Đerlek.\n"Postigli smo odlične rezultate. Posećujemo svaki grad, svako selo, dolazimo do svakog čoveka i razgovaramo. Dosta smo opustili građane i oslobodili ih bespotrebnog straha. Ovo što brojke padaju jeste rezultat vakcinacije", naveo je Đerlek.\nOn je istakao da, ipak, ima i nekoliko regiona u Srbiji gde je broj vakcinisanih mali.\n"Pre svega Tutun sa 6,9 odsto, Novi Pazar sa nekih 12,5 odsto. Tu su nam i Lajkovac, Ljig i Mionica, gde sam bio sa ministarkom Obradović pre dva, tri dana. Moramo što više razgovarati sa tim ljudima jer su puni dezinformacija", izjavio je Đerlek.\nOn je naveo da je u Beogradu vakcinisano 5.500 studenata, a u Nišu oko 1.300.\n"Sve je više je mladih koji su shvatili da korona može biti opasnost u smislu steriliteta, a da su milione vakcina primili ljudi u svetu i nije dokazano da deluje na reproduktivne organe", ističe Đerlek.\nOn je podsetio da je Svetska zdravstvena organizacija dala preporuku da se vakcinišu i trudnice koje spadaju u rizične grupe.\n"To su trudnice koje su u poodmaklim godinama, trudnice sa velikom telesnom težinom, trudnice koje boluju od šećerne bolesti i hipertenzije. Svetsko udruženje ginekologa i akušera je, takođe, dalo zeleno svetlo za rizične grupe", ističe Đerlek.\nRadio 021: Đerlek: Brojevi padaju zbog vakcinacije, mere verovatno ostaju iste\nNezavisne Novine: Ðerlek poručio građanima da izdrže još malo: Mere verovatno ostaju\n25.Apr.2021: Radio Televizija Vojvodine


Šta je suština Dodikovog „non pejpera“: Da bude više Srpske, a manje Bosne – kako to i Dejton kaže - Sputnjik Srbija\n18:12 07.05.2021 Preuzmite kraći link\nKovačević kaže da sve što je do sada radio visoki predstavnik u BiH, predstavljajući jedan deo međunarodne zajednice, radio u potpunosti protiv Dejtonskog sporazuma.\n„Dakle, nezakonitim intervencijama narušena je ustavna pozicija RS, protivno volji srpskog konstitutivnog naroda. BIH je centralizovana a RS su oduzete nadležnosti koje su joj po Ustavu pripadale“, objašnjava Kovačević.\n„Po nama, ono što danas imamo u BiH je neprihvatljivo i mi na to nismo pristali već na ono što piše u Dejtonskom sporazumu i Aneksu 4. Smatramo da na osnovu toga treba da RS i Federacija kao i tri konstitutivna naroda otvorimo dijalog i da vidimo da li postoji način da BIH postoji i u budućnosti,“ dodaje naš sagovornik.\nKovačević kaže da RS ne traži ništa više sem uvažavanja, a ukoliko toga ne bude, onda je jedno od rešenja za BiH - mirno razdruživanje.\n„Odnosno, da RS dobije pravo na samoopredeljenje. Da ponovim, platforma RS je Dejtonski sporazum i Dejtonska BiH,“ ističe Kovačević.\nRepublika Srpska, po njegovim rečima, još treba da odluči na koji način će biti uspostavljena komunikacija sa drugom stranom i kome će dokument biti dostavljen\n„To se neće raditi još, jer u toku naredne nedelje nas očekuje određena vrsta rasprave u Narodnoj skupštini RS o potrebi da se pokrene dijalog između RS i Federacije kao i između konstitutivnih naroda BIH o budućnosti BiH. Ukoliko naš poziv na dijalog ne bude prihvaćen onda bi „non pejper“ mogao da postane aktuelan i poslan na sve relevantne adrese u svetu,“ najavljuje Kovačević.\nPodsećanja radi, srpski član i predsedavajući Predsedništva BiH Milorad Dodik izjavio je da je Republika Srpska napravila svoj non-pejper, uz komentar: „Ako je to pomodarstvo, evo, ne šalim se, mi smo već napravili neki naš non-pejper, pa ćemo ga jednog dana, kada to odlučimo, isto tako poslati svima".\nDejtonski sporazum, Ustav BiH, BiH, non pejper, Milorad Dodik, RS


Sanirali zgradu Generalštaba za 78, ruše je za 180 miliona | Insajder\nSanirali zgradu Generalštaba za 78, ruše je za 180 miliona\nVlada Srbije odlučila je da sruši deo zgrade za čiju sanaciju je pre manje od dve godine platila oko 78 miliona dinara. Prema saznanjima Insajdera, za ovaj posao rušenja dela zgrade planirano je da se iz budžeta Srbije potroši čak 180 miliona dinara. Odluka o rušenju doneta je uprkos mišljenjima pojedinih građevinskih stručnjaka da za rušenjem nema potrebe.\nFoto: Srđan Ilić / Generalštab\nZgrada Generalštaba jedan je od simbola bombardovanja Srbije 1999, a Republički zavod za zaštitu spomenika kulture 2005. je kompleks zgrada Generalštaba proglasio kulturnim dobrom. Ministarstvo odbrane samo je korisnik ove zgrade, dok je vlasnik Republička direkcija za imovinu.\nVišegodišnju licitaciju o tome šta će biti s ovom zgradom na eskluzivnoj lokaciji prekinula je Vlada Srbije u septembru prošle godine, kada je odlučila da se deo objekta Generalštaba Vojske Srbije - zgrada A u Beogradu - sruši. Prema saznanjima Insajdera, rušenje će koštati čak 180 miliona dinara.\nNaime, Vlada je izračunala da će dalje renoviranje i sanacija ovog dela zgrade koštati oko 950 miliona dinara.\nMinistar Đorđević o zgradi Generalštaba: Da smo srušili sve, rekli bi "zašto niste ostavili nešto?"\nMinistar odbrane Zoran Đorđević na pitanje novinara Insajdera zašto deo zgrade Generalštaba nije odmah srušen, već je u njega pre manje od dve godine ulagano gotovo 80 miliona dinara, rekao je „da smo tada srušili sve rekli bi zašto niste ostavili nešto, možda nije morala da se ruši?".\nU obrazloženju odluke takođe se navodi da su 2015. i 2016. izvedeni radovi prva faze za 78 miliona dinara, ali da je radna grupa Ministarstva odbrane početkom avgusta 2016. zaključila da se ne isplati dalja sanacija zgrade A jer Ministarstvo ne raspolaže sredstvima za rekonstrukciju ovog dela zgrade.\nNekoliko meseci kasnije o rušenju dela Generalštaba govorio je i ministar odbrane Zoran Đorđević. On je, između ostalog, naveo i da su stručnjaci posle procene predložili rušenje kao najeftiniju mogućnost. Međutim, prema saznanjima Insajdera, vojni stručnjaci su upravo ovu odluku osporavali objašnjavajući da je nedavno uložen novac u ovaj deo zgrade Generalštaba.\nVojni stručnjaci nemaju nadležnost da vrše preispitivanje stavova Vlade\nMeđutim, ono što ministar Đorđević nije pomenuo jeste da je za sanaciju dela ove zgrade pre manje od dve godine plaćeno više od 78 miliona dinara. Ovaj posao radila je firma Elita Cop iz Beograda po najnižoj ceni koja je ponuđena.\nU međuvremenu, Vlada je dala nalog Vojno-građevinskom centru Beograda da izradi investicioni program za uklanjanje dela ovog objekta, iako je sanacija, po svemu sudeći, već bila završena.\nPrema saznanjima Insajdera, načelniku VGC-a upućeno je mišljenje dvoje inžinjera iz Vojno-građevinskog centra, u kom se između ostalog navodi da bi realizacija ove odluke Vlade mogla naneti štetu budžetu jer je zgrada u autostabilnom stanju.\nOd toga da će Tramp kupiti zgradu do spomenika Stafanu Nemanji\nGodinama se nagađalo da bi ovu zgradu mogli kupiti pojedini investitori radi izgradnje luksuznih hotela, pa su se u medijima pojavljivala imena kao što su sadašnji predsednik SAD Donald Tramp ili šeik Muhamed bin Zajed al Najhan.\nMeđutim, premijer Srbije Aleksandar Vučić krajem novembra prošle godine rekao je da se ruši deo zgrade Generalštaba kako bi se postavio spomenik Stefanu Nemanji. Mediji su kasnije preneli da će iza spomenika biti podignut Muzej srednjovekovne Srbije.\nU mišljenju se navodi i da se ovakvom odlukom Vlade daje prostor da se autostabilizovan objekat sruši, bez obzira na to što su u njega uložena značajna finansijska sredstva.\nOsim toga, stručnjaci su tražili dodatnu dokumentaciju i detaljnije objašnjenje obima intervencija na zgradi.\nMeđutim, nakon ovoga, prema saznanjima Insajdera, formirana je radna grupa na osnovu naređenja načelnika Uprave za infrastrukturu, pukovnika Milorada Đokića, koja je razmatrala navode iz mišljenja dvoje inžinjera Vojno-građevinskog centra.\nU svom zaključku, između ostalog, radna grupa praktično je pobila zamerke svojih kolega.\nKad je reč o žalbi po pitanju štete za budžet, ova grupa kratko je konstatovala da „Uprava za infrastrukturu nema nadležnost da vrši preispitivanje stavova Vlade“.\nNa osnovu ovoga nejasno je kako je moguće da je rušenje ovog dela zgrade najisplativije s obzirom na to da su pre dve godine sanacija i adaptacija plaćene 78 miliona dinara, kao i na osnovu čega je Vlada zaključila da je za uklanjanje dela zgrade Generalštaba neophodno 180 miliona dinara.\nOstalo je nejasno i da li će, ako se stvarno ispostavi da je isplativije da se sruši deo Genralštaba, iko odgovarati za donošenje odluke o trošenju 78 miliona dinara pre manje od dve godine.\nOtvoreno se nameće pitanje da li je rušenje ovog dela zgrade Generalštaba stvarno neophodno zbog bezbednosti prolaznika i saobraćaja, što je i deo odluke o rušenju, ili zbog inicijative za dizanje spomenika nadomak Vlade.


Poslednji dan za prijavu za subvencije za bicikle: Rok do podneva, sledi konačna lista i isplata | Novosadski informativni portal 021\nPoslednji dan za prijavu za subvencije za bicikle: Rok do podneva, sledi konačna lista i isplata\n07:23 > 08:26\nDanas je poslednji dan za prijavu za subvencije Grada Novog Sada namenjene kupovini novog bicikla - imate rok do podneva da upišete svoje ime i prezime.\nIako će pravo na subvenciju ostvariti tačno 702 Novosađana, do sada se na javni poziv prijavilo više od 7.700 građana.\nIsplata će uslediti ubrzo po zatvaranju konkursa.\nUkupan iznos subvencije je 10.000 dinara po Novosađaninu koji, pre dobijanja iznosa, mora da ispuni sve tražene uslove i da kupi novi bicikl.\nTek kada se nađe na konačnoj rang listi, dobije obaveštenje o tome, obavi kupovinu i opravda istu, iznos će mu uplatiti Novosadska biciklistička inicijativa.\nOni koji nisu uspeli da se prijave na vreme u ovom krugu neće morati dugo da čekaju na novi krug subvencija, u kojem će novčanu pomoć dobiti još veći broj Novosađana.\nKako trenutno izgleda rang lista možete da pogledate OVDE, a ukoliko ste podneli urednu prijavu i nalazite se u okviru prvih nekoliko stotina Novosađana, ostvarili ste uslove i možete da očekujete subvenciju.\nPodsetimo, sistem za prijavu za subvenciju opterećen je gotovo od prvih trenutaka otvaranja prijava, budući da je u prvom minutu aplikaciju pokrenulo više od 6.000 zainteresovanih Novosađana.\nMasovne prijave Novosađana za subvenciju za bicikl: Na listi više od 7.400 ljudi, rok je 5. jul\nSistem za prijavu za subvencije za nabavku bicikla preopterećen; NSBI: Integritet postupka očuvan\nbiciklizam\tnovosadska biciklistička inicijativa\tsubvencije za bicikle\n05.07.2021\t• 08:29\nKako će se rešiti višestruke prijave istih lica?\n05.07.2021\t• 08:13\nA ja naivan mislio vršiće se neka selekcija, kad ono sistem ko pre devojci...\n05.07.2021\t• 08:12\nObjaviste listu prijavljenih, a gde se vrši prijava, nema linka? Jel to znači da ne može više, ili da smanjite konkurenciju? Ako je do 12,onda gde je link?


Sen Trope smeštaj - Aranžmani za letovanje - Putuj Sigurno\nSen Trope letovanje - savršen odmor u luksuznom letovalištu\nPutujSigurno » Francuska » Sen Trope\nSen Trope letovanje – aranžman: Sen Trope je mala luka smeštena na Azurnoj obali u francuskom departmanu Var. U samom mestu živi tek nešto više od 5.500 ljudi, a tokom godine Sen Trope poseti oko 5 miliona turista. Ukoliko i vi želite da budete među njima već ovog leta, pogledajte ponudu turističkih agencija sa našeg sajta i rezervišite sebi savršen odmor u ovom luksuznom letovalištu.\nZanimljivo je da je ovo mesto sve do 19. veka bilo ribarsko selo, a sve do sredine 20. veka okupljalište brojnih umetnika. Ipak, prava ekspanzija desila se u drugoj polovini prošlog veka kada su ovo mesto počeli da opsedaju bogataši iz svih krajeva sveta, pa je gradić dobio imidž ekskluzivnosti koji i dan danas nosi. Iako je Sen Trope i dalje jedna od najekskluzivnijih destinacija sveta i mesto rezervisano za džet-set, poslednjih godina je postao dosta pristupačniji i prosečnim turistima.\nSen Trope hoteli\nUkoliko ne znate gde ćete na letovanje Sen Trope bi svakako trebalo da se nađe na vašoj listi potencijalnih opcija. Kada je u pitanju Sen Trope hoteli u kojima možete odsesti nude pravu ugođaj, dostojan renomea koji ovaj gradić nosi. Sen Trope apartmani koje možete rezervisati mogu biti luksuzni, ali u ponudi poslednjih godina su i dosta pristupačnije opcije pa odmor u ovom letovalištu mogu priuštiti i pripadnici srednje klase, a ne samo džet seta.\nSen Trope znamenitosti\nSen Trope je svakako luksuzno letovalište jedinstvenog mediteranskog šarma. Turističke atrakcije u Sen Tropeu koje vredi posetiti svakako su Stara luka – mesto gde su usidrene luksune jahte vredne i po nekoliko miliona dolara. Musee de l’Annonciade je muzej koji se nalazi u kući iz 16. veka, a poseduje impresivnu kolekciju slika Sen Tropea poznatih post-impresionista s kraja 19. veka.\nLa Ponche je najstariji i najlepši deo grada, gde i dalje borave lokalni ribari i zanatlije. Neizostavni deo posete Sen Tropeu je i šoping. U gradu se nalazi pregršt radnji najpoznatijih svetskih brendova, kao i najekskluzivniji restorani, kafići, barovi, noćni klubovi.\nUkoliko je ove godine vaš izbor za letovanje Sen Trope obavezno svoju rezervaciju izvršite u nekoj od turističkih agencija sa našeg sajta gde možete pronaći najbolje ponude i aranžmane za letovanje i savršen odmor, bilo da je reč o Sen Tropeu ili nekoj drugoj destinaciji.


Vuk Jovićević / Tim - Fenomen\nVuk Jovićević je jedan od koordinatora Festivala nauke i član Društva fizičara Srbije. Aktivni naučni komunikator je još od 2010. godine, dok se kod njega ljubav prema nauci rodila u srednjoj školi kada je osvojio nagradu za naučni rad.\nNa početku svojih studija na Fizičkom fakultetu, Univerziteta u Beogradu, upoznao je novu sferu ove naučne oblasti kroz aktivno članstvo u Društvu fizičara Srbije. Stalni je učesnik je velikog broja događaja za promociju nauke u Srbiji od 2010. godine do danas, i jedan od organizatora projekta FIZIKA UŽIVO koji mu je omogućio da prezentuje svoj fakultet i ljubav prema nauci kroz različite radionice u Srbiji i okolnim zemljama. Usled ovakvog udela u prezentovanju fizike, rada na Festivalima nauke i učestvovanjem u radionicama pod okriljem CPN-a, 2014. godine nagradjen je Svetosavskom diplomom od strane Fizičkog fakulteta, za koju smatra svojim najznačajnijim uspehom.\nParalelno sa svojom načnom stranom, od malih nogu bavi se i muzikom, pa je kroz studiranje spoznao i njemu omiljeni deo fizike koji se bavi izučavanjem zvuka. Od srednjoškolskih dana, u svojoj „kućnoj laboratoriji“ bavi se i muzičkom produkcijom, a u isto vreme je i DJ. Kada se spoje svi ovi termini, vezani za fiziku i muziku, dobija se njegov omiljeni naučni eksperiment – Rubensova cev – spoj njegove dve ljubavi.


Ovo je virtuelna realnost budućnosti, poručio Sony uz next-gen PlayStationVR (Video)\nPostavio: eTrebinje Četvrtak, 05.08.2021. 0\nUređaj kodnog naziva VR sledeće generacije (eng. NGVR) i sadrži kontrolere sa kapacitivnim senzorima dodira koji mogu otkriti kada držite kontroler ili dodirujete dugmad, pa čak i osetiti udaljenost od vaših prstiju. Sony je takođe navodno rekao programerima da planira opcionu VR podršku za sva AAA izdanja, tako da ih možete igrati u VR -u ili na televizoru – slično kao što je to bio slučaj sa Resident Evil 7 i No Man's Sky na PS4 i PS5.\nPSVR Without Parole youtube nalog takođe primećuje da će PSVR sledeće generacije ponuditi vidno polje od 110 stepeni koje je 10 stepeni šire od PSVR-a. Da bi maksimalno iskoristio te piksele, koristiće fleksibilnu rezoluciju skaliranja koja koristi praćenje kretanja očiju radi poboljšanja rezolucije na mestu vašeg pogleda. UploadVR je u međuvremenu rekao da će headset imati OLED ekrane visoke rezolucije 2.000 x 2.040 (ukupno 4K).\nVeć smo čuli da će se PSVR povezati sa PlayStation konzolama jednim kablom, bez potrebe za dodatnom opremom. Takođe će koristiti razne vrste praćenja pokreta i adaptivne haptičke tastere koji će korisniku davati povratne informacije o radu kontrolera u toku igre.\nPSVR 2 (ili kako se već zove) bi trebalo da ima funkcije kojima će stati uz rame ili biti napredniji od rivalskih VR uređaja, poput Oculus Quest 2 i HTC Vive Pro 2. Međutim, sam Sony je rekao da će headset doći najranije sledeće godine, a Bloombergov izveštaj iz juna ukazuje da bi to moglo da bude čak do kraja 2022 .godne.


RTCG - Radio Televizija Crne Gore - Nacionalni javni servis :: Region :: Sjutra nastavak sjednice Skupštine Kosova\nKONSTITUTIVNA 13. 08. 2017. 19:51 >> 19:22 0\nSjutra nastavak sjednice Skupštine Kosova\nPredjsedavajući konstitutivnom sednicom kosovskog parlamenta, najstariji poslanik Adem Mikulovci sazvao je za ponedeljak četvrti nastavak konstitutivne sjednice koju će, kako su najavili, ponovo bojkotovati poslanici koalicije okupljene oko Demokratske partije Kosova (DPK).\nPoslanici koalicije oko DPK su najavili bojkot sjednice i za srijedu zatražili dodatne konsultacije oko nastavka konstitutivne sjednice koju je greškom predsjedavajući zaključio 3. avgusta, mimo poslovnika o radu.\nKonstitutivna sjednica može biti zaključena jedino kada budu izabran predsjednik i petorica potpredsjednika Skupštine Kosova.\nPotpredsjednik Alijanse za budućnost Kosova, koja je dio koalicije okupljene oko DPK, Pal Ljekaj rekao je za prištinske medije da predsjedavajući ide "iz greške u grešku" pošto ne poštuje poslovnik već sluša ono što mu nalažu iz pokreta Samoopredjelenje, čiji je poslanik.\n"Mi smo jasno stavili do znanja da bez konsultativnih sastanaka, bez sastanaka svih političkih stranaka koje su zastupljene u Skupštini nećemo učestvovati na sjednicama", kazao je Ljekaj.\nPobjednička koalicija oko DPK prema Ustavu i odluci Ustavnog suda Kosova jedina može da predloži kandidata za predsjednika kosovskog parlamenta.\nOni za sada nemaju dovoljan broj glasova da bi lider DPK Kadri Veselji mogao da bude izabran za predsjednika kosovskog parlamenta.\n15. 07. 2018. 17\n"Stav Rusije o Kosovu se nije promijenio"\n"Jedan potpis mijenja sve"\n12. 07. 2018. 10\n"Priština sve neodgovornija i agresivnija"\n11. 07. 2018. 3


Zatvor i mokrenje kod dece\nD. C. 4. maja 2012. 00:00\nNovo istraživanje ukazuje na to da glavni uzrok mokrenja dece u krevet može biti problem sa njihovim crevima, a ne sa bešikom.\nIspitivanjem dece koja su učestvovala u istraživanju, zaključeno je da je nedijagnostikovani zatvor tesno povezan sa nekontrolisanim mokrenjem u snu, tj. enurezom.\nIstraživači kažu da je većina dece prestala da mokri u krevet kada je dobila terapiju laksativima u roku od nekoliko meseci. Ono što može delovati zbunjujuće jeste to što većina dece nije imala simptome zatvora.\nMokrenje i zatvor\nStolica u donjem delu creva ili rektumu može da prouzrokuje proširenje rektuma, koji onda pritiska bešiku i smanjuje njenu sposobnost da zadrži mokraću. Istraživači kažu da iako je već dve decenije poznato da to može biti uzrok mokrenja dece u krevet, mali broj lekara to uzima u obzir kada vrši procenu stanja deteta.\nPošto većina dece nije imala simptome zatvora, istraživači su obavili rentgen abdomena kako bi utvrdili da li postoji proširenje rektuma.\nIstraživanje je obuhvatilo 30 dece uzrasta od 5 do 15 godina koja su imala problema sa mokrenjem u snu. Rentgen je pokazao da su sva dece imala određeni stepen proširenja rektuma izazvanog zatvorom, uprkos činjenici da je samo jedno od desetoro dece imalo simptome zatvora. Kada su deca dobila laksative za lečenje, u roku od 3 meseca 25 od 30 deteta (83%) prestalo je da mokri u krevet.\nGlavni istraživač, urolog dr Stiv Hodžiz, kaže da je ovim pristupom uspešno izlečio skoro 200 dece koja su imala problema sa mokrenjem u krevetu, kao i sa urinarnim refluskom – stanje koje karakteriše nenormalan tok urina iz bešike nazad prema buberzima. Zahvaljujući ovoj metodi, on kaže da nema potrebe za operacijom urinarnog refluksa kod dece, jer kada se rektum isprazni, problemi sa refluksom nestanu.\nProcenjuje se da više od 5% dece uzrasta od 5 do 16 godina redovno mokri u krevet. Dečaci češće imaju ove probleme do uzrasta od 12 godina, međutim u uzrastu od 12 do 16 godina ima proporcionalnio više devojčica.\nStručnjaci se slažu da se simptomi zatvora često zanemaruju kada roditelji potraže pomoć zbog toga što njihova deca mokre u krevet. Međutim, dodaju da bi bezbednija varijanta merenja rektuma bila uz pomoć ultrazvuka, jer ova metoda predstavlja tehniku bez zračenja.\nmokrenje u kreveturektumbešikadečije bolestimokrenje


Reiki 2, drugi stepen Tradicionalnog Reiki sistema - Iskra\nReiki 2, drugi stepen Tradicionalnog Reiki sistema Snezana. JK 2020-02-11T14:34:36+01:00\nZa II stepen Reikija kažu da predstavlja kvantni skok u svesti – on deluje na mentalnom i emocionalnom nivou.\nPreporučuje da učenik/praktičar nakon završenog prvog stepena Reikija samostalno radi nekoliko meseci kako bi se energija i stečena znanja\nusvojila. Pre no što krenete na II stepen, važno je da u svakodnevni život uključite i pet principa Reikija.\nIpak, najvažniji kriterijum za pohađanje radionice drugog stepena je osećaj da ste spremni za nastavak rada s Reikijem.\nObuka predstavlja kombinaciju predavanja, diskusije i iskustva.\nFokus II stepena Reikija je naučiti simbole isceljivanja i slanje Reikija na daljinu.\nOvaj nivo uči učenika kako koristiti Reiki na daljinu…\nNaša planeta je naš dom i ima potrebu za energijama mira i ljubavi od što je moguće više ljudi. Reiki povezuje sve praktičare širom sveta i povećava energiju namere poslane za isceljenje planete.\nReiki obuka II stepena može biti obavljena najranije nakon 2 do 3 meseca posle završetka inicijacije u I stepen. Ova obuka će vam omogućiti da dovršite još jedan nivo usklađenosti, što će tokom rada povećati vaše vibracije i učiniti vas svesnima 3 Reiki simbola.\nOvaj stepen povezuje učenika s Izvorom Više svesti.\nUčenici će naučiti primeniti ove simbole u praktičnom životu. Nakon toga sledi period čišćenja od 21 dana kako bi se uklonile negativnosti koje se javljaju u vama.\nMnogi ostaju na II stepenu jer postižu unutrašnju sreću kroz ovaj nivo. Ljudi koji žele postati majstori mogu nastaviti svoj put dalje kroz III stepen Reikija.\nPre no što odlučite da idete dalje na III stepen poželjno je da sačekate pola godine ili duže.\nReiki 2 – drugi stepen tradicionalnog Reiki sistema\nZavršen Reiki I nivo\nNajmanje 2-3 meseca redovnog praktikovanja Reikija nakon prvog nivoa\nKao Reiki praktičar, vi ćete naučiti…\nKako da usmerite i pojačate Univerzalnu životnu energiju koristeći Reiki\nSimbole – što možete koristiti za lečenje sebe ili drugih.\nDa završite pun Reiki tretman za oko 15-30 minuta u poređenju s 90 minuta koje obično treba praktičaru prvogstepena. Sada možete pomoći većem broju ljudi za manje vremena.\nDa radite udaljeno isceljivanje kroz vreme i prostor. Kroz simbole drugog stepena se povezujete s drugom osobom bilo gde na planeti u prošlosti, sadašnjosti ili u budućnosti.\nPoznavanje etičkih normi\nUmeće usmeravanja Životne energije na daljinu\nUmeće harmonizacije međuljudskih odnosa i situacija\nPoznavanje tehnika harmonizacije svih oblasti vlastitog života\nPoznavanje tehnika rada sa životnim i radnim prostorom\nPoznavanje sistema zaštite i umeće primene istog\nPoznavanje tehnika za rad na postizanju pozitivnih ciljeva\nReiki praktičar će proći kroz čišćenje (detoksikaciju) 21 dan, kao kod prvog stepena – proces u kom se um telo i duh uravnotežuju.\nNakon perioda od 21 dan možete vežbati sa kolegama, ali i davati tretmane drugima. Vreme vežbanja uključuje davanje i primanje kompletnog Reiki tretmana koristeći sve položaje ruku, samoisceljivanje, korišćenje svih simbola II stepena, uključujući isceljivanje na daljinu.\nNa kraju seminara dobijate:\nSertifikat o završenom II stepenu i\nElektronski priručnik za II stepen\nObuku vodi: Reiki Učitelj Snežana Jovanović-Karan


октобар | 2019 | Eko-NEC Milisav PAJEVIĆ\nVolonteri NIS-a učestvovali u ulepšavanju Botaničke bašte\nVoloteri NIS-a učestvovali u jesenjem ulepšavanju Botaničke bašte „Jevremovac“, park od posebnog ekološkog značaja za Beograd.\nAkcija inspirisana prirodom u zagrljaju jeseni, osmišljena je kroz timsku igru.\narhitektonske i kulturno-istorijske vrednosti. Između ostalog, obezbeđeno je gorivo za zagrevanje staklenika u kome se nalazevredne i retke biljke, a u novije vreme Bašta je dodatno ulepšana donacijom za izgradnju drvene pergole – prezentacionog prostora na otvorenom.\nDve godine zaredom ova beogradska zelena oaza bila je i mesto okupljanja zaposlenih NIS-a povodom Dana kompanije.\nIako je od formalnog osnivanja „Kluba volontera“ NIS-a proteklo tek godinu dana, uz učešće oko 900 volontera do sada su realizovane brojne akcije sa fokusom na pomoć socijalno ugroženim kategorijama, deci i omladini, uređenje prostora u dečijim bolnicama, kao i zaštitu životne sredine.\nJedna od poslednjih je podrška aktivnostima Nurdora u akciji „Pruži korak“ u kojoj je učestovalo više od 300 zaposlenih iz čitave Srbije, a čiji cilj je bio prikupljanje sredstava za izgradnju nove Roditeljske kuće u Beogradu.\nUpravljanje otpadnim vodama na potezu Velikog bačkog kanala\nFokus grupu činili su zainteresovani subjekti koji mogu dati doprinos bržem i kvalitetnijem rešavanju zbrinjavanja otpadnih voda čiji je recipijent VBK, gde su u prvi plan stavljeni sledeći operateri: Helenik šuger, proizvodni centar Crvenka, Jafa Srvenka, Sunoko, proizvodni centar u Vrbasu, Karneks, Vital, Mirotin grupa – pp Sava Kovačević, Vrbas Reahem, Srbobran, Ekstra Farm, Bečej – farma kraj Srbobrana, AIK Bačka Topola – kafilerija Žibel.\nEkipa Helenik šugera, industrije šećera u Crvenki, na čelu sa Irenom Stojanović, izneli su problematiku njihovih barovoda i taložnih polja, gde su istakli započeti investicioni ciklus u rashladne tornjeve koji bi sprečili izlivanje tople vode u Begejac, desni bočni lateralni kanal u Veliki bački, i njihova nastojanja za ishodovanje vodne dozvole, sa obavezom obezbeđivanja dugoročnog zakupa zemljišta za njihove lagune (taložna polja).\nDodatne lagune omogućile bi kvalitet završne taložne faze na nivou recipijenta (kanala). Preneli su nam uveravanja lokalne samouprave u Kuli da će im se izaći u susret!\nŠef odseka za zaštitu voda u Ministarstvu zaštite životne sredine, Dušanka Stanojević upozorila je poslovne operatere na Uredbu o graničnim vrednostima štetnih materija u vodama i rokovima za njihovo dostizanje – do 2025. do kada svi prečistači moraju biti izgrađeni. Ovakvi međusektorski susreti, kako reče, su dobro došli i moraju se češće održavati, radi praćenja planiranih aktivnosti i međusektorske saradnje.\nJavni uvid za zaštitu Spomenika prirode „Кalemegdanski rt“\nNa osnovu Studije zaštite Zavoda za zaštitu prirode Srbije „Spomenik prirode Кalemegdanski rt“, Ministarstvo zaštite životne sredine stavilo je na javni uvid Predlog uredbe o zaštiti i studiji zaštite spomenika prirode Кalemegdanski rt.\nJavni uvid traje do 6. novembra, a predlog dokumenta koji je izradio Zavod za zaštitu prirode Srbije dostupan je preko sajta i u prostorijama Ministarstva za zaštitu životne sredine.\nSpomenik prirode Кalemegdanski rt nalazi se u beogradskoj opštini Stari grad, na 14 hektara, 7 ari i 18 metara kvadratnih u državnoj svojini, i stavlja se pod zaštitu radi očuvanja sedimenta miocenske starosti, odnosno njegovog dela badenskog kata, koji predstavlja prirodnu retkost, jedinstven ostatak mediteranskog stadijuma, najstarijeg stadijuma u istoriji panonskog mora, gde su na izuzetno malom prostoru zastupljene sprudne i subsprudne facije kao i sedimenti plaže.\nPredlogom odluke Spomenik prirode „Кalemegdanski rt“ poverava se na upravljanje JКP „Zelenilo-Beograd“.\nPokrenut postupak zaštite Specijalnog rezervata prirode „Park šuma Ivlje”\nZahvaljujući bogatom biljnom i životinjskom svetu, Park šuma Ivlje u okviru područja Uvac i Mileševka je izdvojena kao područje od posebne važnosti za zaštitu prirode, odnosno uvrštena je u nacionalnu ekološku mrežu (Uvac RS0000025 i Кlisura reke Mileševke RS0000026). Park šuma Ivlje se nalazi na listi područja koja su od nacionalnog značaja za očuvanje diverziteta ptica u Srbiji, odnosno upisan je u nacionalnu listu IBA područja (Important Birds Area, IPA br. RS027) i međunarodnog značaja za očuvanje i zaštitu dnevnih leptira (Prime butterflay Areas, PBA br. 22 Zlatar).\nMali Rzav se nalazi u središnjem delu zapadne Srbije, pripada regiji Stari Vlah i zajedno sa Moravicom, Velikim Rzavom, Đetinjom i Skrapežom predstavlja izvorište Zapadne Morave. Administrativno, izvorišni deo pripada opštini Ivanjica (КO Šarenik i КO Brezova), a veći deo opštini Arilje (КO Bjeluša, КO Radoševo i КO Visoka), na čijem prostoru se i nalaze značajnije prirodne vrednosti.\nUkupna površina Predela izuzetnih odlika „Dolina Malog Rzava” iznosi 3409 ha 68 a 66 m². Najveći deo površina nalazi se u privatnom vlasništvu (75,13 %), u vlasništvu države je 24,79 odsto i 0,08 odsto je u vlasništvu Srpske pravoslavne crkve.\nDrugi „Novembar Fest”\nDrugi „Novembar Fest” – Novosadski festival kobasice i čvaraka održaće se od 15. do 17. novembra na Novosadskom sajmu (Hala br. 6, ulaz iz Branka Bajića) i okupiće proizvođače mesa i suhomesnatih proizvoda iz celog regiona.\nU petak 15.novembra, prvog dana festivala, od 19.00 nastupiće tamburaši, a nakon toga, od 21.00 uslediće koncert „Garavog sokaka”.\nDrugog dana festivala, 16. novembra, održaće se takmičenje u pravljenju kobasica, a od muzičkog programa tu je nastup Meškarki sa tradicionalnom slovačkom muzikom, nakon kojih će nastupiti lokalni tamburaši, a potom, od 21.00 i legenda tamburaške muzike – ZvonkoBogdan.\nTrećeg dana festivala, u nedelju, 17. novembra, osim tamburaške muzike i takmičenja u pravljenju kobasica, od 18.00 biće organizovana Disnotorvečera (All inclusive).\nUlaz će tokom tri dana festivala biti BESPLATAN do 18.00, nakon čega će se naplaćivati, i to po ceni od 200 dinara.\nZa vreme trajanja manifestacije, svi posetioci će uživati u nastupima tamburaških orkestara,kao i folklornih društava iz cele Vojvodine.\nZa ovaj festival je da karakteristično da će posetioc ibiti u prilici da prisustvuju procesu pravljenja kobasica i čvaraka, ali i da probaju sve te ukusne đakonije.\nFestival organizuje kompanija Color Media Communications i Udruženjegrađana Best Fest, uz podršku Pokrajinskog sekretarijata za privredu i turizam.\nU toku su radovi na sanaciji propusta na trinaestom kilometru Novokneževačkog kanala, ispod državnog puta Novi Kneževac-Banatsko Aranđelovo, vredni oko 9,5 miliona dinara.\nPostojeći propust napravljen je od opeke i datira iz perioda Marije Terezije.\nProjekat sanacije obuhvata zamenu postojećeg sa cevastim propustom, dok će kota dna biti spuštena za jedan metar, kako bi se prilagodilo postojećem radnom nivou kanalske mreže.\nRadovi na propustu sprovode se u dve etape, kako bi bio omogućeno odvijanje saobraćaja. U okviru prve etape radova ugrađene su cevi u propust i napravljen je potporni zid na jednoj strani, a u toku je nasipanje materijala preko postavljene cevi.\nPotom će biti obavljeni isti takvi radovi na drugoj strani propusta.\nIzvođač radova je „GP Graditelj NS“ doo Novi Sad.\nSrbija i Italija potpisale memorandum o saradnji u oblasti zaštite životne sredine\nMinistri Goran Trivan i Serđo Kosta potpisali su Memorandum o razumevanju i saradnji u oblasti klimatskih promena, ranjivosti, proceni rizika, prilagođavanja na izmenjene klimatske uslove i ublažavanje negativnih efekata klimatskih promena, kojim započinje nova faza u odnosima dve zemlje u oblasti zaštite životne sredine.\nU bilateralnim razgovorima dva ministra razmatrane su najznačajnije teme iz oblasti zaštite životne sredine, a posebno pitanje zaustavljanja i prilagođavanja posledicama klimatskih promena, poboljšanja kvaliteta vazduha, pošumljavanja, cirkularne ekonomije, zaštite prirode i očuvanja biodiverziteta. Razgovarali su i o novom konceptu u zaštiti životne sredine – integralnoj ekologiji, koja se ne ograničava samo na zaštitu životne sredine, već je instrument za postizanje mira i saradnje.\nMinistar Goran Trivan izrazio je zahvalnost Italiji na stručno-tehničkoj i finansijskoj podršci Srbiji u zaštiti životne sredine. Naglasio je da nam je dragocena podrška Italije, osvedočenog prijatelja naše zemlje i čitavog regiona, u budućim zajedničkim aktivnostima koje će doprineti postizanju evropskih standarda i poboljšanju stanja životne sredine.\nTrivan je naglasio da će ta saradnja imati svoje konkretne vidove i doneti konkretne rezultate. Potvrda toga je nedavni dolazak delegacije Ministarstva odbrane Republike Italije – Arma dei Carabinieri koji su u okviru bilateralne saradnje sproveli obuku namenjenu jačanju kapaciteta nadležnih organa Republike Srbije za borbu protiv kriminala vezanog za ugrožene divlje vrste.\nMinistar Serđo Kosta koji je prvi ministar novoformirane Vlade Italije u poseti Srbiji, preneo je pozdrave italijanske vlade, kako je rekao, prijateljskoj Srbiji, i najavio da je to samo početak veoma intenzivne saradnje dva ministarstva i dve države. Kosta je posebno naglasio da Italija stavlja Srbiji na raspolaganje svoje tehničke, operativne i naučne resurse, kako bi naša zemlja što brže i uspešnije dostigla evropske standarde u zaštiti životne sredine. Srbiji je mesto u Evropskoj uniji, istakao je, dodajući da Italija pruža svu podršku Srbiji na njenom putu pridruživanja EU. Dodao je da je saradnja na unapređenju životne sredine značajna za čitav Balkan, jer stvara široke mogućnosti za otvaranje dijaloga koji vodi miru.\nItalijanski ministar je naglasio da su ekološki problemi Srbije i Italije slični. Naveo je da Italija ima problem sa zagađenjem vazduha, kao i Srbija, i još 19 od 28 zemalja EU. Kako je rekao, Italija čini velike društvene i ekonomske napore da poboljša kvalitet vazduha, pa je u poslednjih 15 godina uložila 55 milijarde evra u ovu oblast, a samo je u saobraćaj koji je jedan od najvećih faktora zagađenja, uložila blizu 3,7 milijardi evra podstičući korišćenje električnih i hibridnih vozila, gašenje kotlarnica, korišćenje javnog prevoza. Zaključio je da je zato i značajno da se Srbija pridruži EU, kako bi mogla koristiti mehanizme za brže i efikasnije rešavanje ekoloških problema.\nU okviru dvodnevne posete ministri Trivan i Kosta posetili su Republički hidrometeorloški zavod, gde je italijanskoj delegaciji predstavljen rad i najnoviji projekti ove značajne nacionalne institucije koji su prihvaćeni u svetskoj meteorološkoj organizaciji.\nIz Srbije u EU bez fitosanitarnog sertifikata neće moći da se unesu jabuka, kruška, šljiva i trešnja\nIzvor: Izvor: Tanjug, Blic\nPotpisan sporazum o saradnji između Nacionalnih parkova „Đerdap“ i „Sila“\nPrvog dana zvanične posete ministra životne sredine, kopna i mora Republike Italije Serđa Koste, kome je domaćin ministar zaštite životne sredine u Vladi Republike Srbije Goran Trivan, potpisan je sporazum o saradnji između Nacionalnih parkova „Đerdap“ i „Sila“.\nPotpisivanju sporazuma o saradnji nacionalnih parkova Srbije i Italije prisustvovali su ministri Trivan i Kosta, koji su obišli i Nacionalni park „Fruška gora“.\nSporazum su potpisali direktor NP „Đerdap“ Lazar Mitrović i predsednik NP „Sila“ Frančesko Kurćio. Sporazum o saradnji nacionalnih parkova Srbije i Italije, usmeren je na doprinos i razvoj dobrih odnosa i saradnje preko inicijativa koje imaju za cilj da se unapredi i valorizuje životna sredina, ambijentalno, kulturno, istorijsko, prirodno, eneogastronomsko i turističko nasleđe oba Parka.\nSporazum predviđa razmenu informacija, znanja i dobre prakse u upravljanju Parkovima, saradnju u aktivnostima mitigacije i prilagođavanja na klimatske promene, u sferi održive mobilnosti, na planu smanjenja upotrebe plastike kao i u drugim oblastima u obostranom interesu zaštite i razvoja Nacionalnih parkova.\nMinistri Srbije i Italije Goran Trivan i Serđo Kosta održaće bilateralne razgovore o unapređenju saradnje u oblasti zaštite životne sredine.\nTom prilikom ministri će potpisati Memorandum o razumevanju i saradnji u oblasti klimatskih promena, ranjivosti, proceni rizika, prilagođavanja na izmenjene klimatske uslove i ublažavanje negativnih efekata klimatskih promena, i obratiti se medijima.


Podvig karabinjera: Uskočio u pomahnitali kamion i sprečio nesreću\nM. K. 23. aprila 2017. 15:02\nNeimenovani karabinjer u italijanskom mestu Astiđano uspeo je da uskoči u kamion bez kontrole, koji je jurio brzinom 100 kilometara na sat i zaustavi ga pre nego što je izazvao nesreću.\nVozaču je prethodno pozlilo, zbog čega je prvo zaustavio kamion, ali nije stigao i da povuče ručnu kočnicu, a pošto je bio na nizbrdici, vozilo je ubrzo počelo da juri nekontrolisanom brzinom, prenosi N1.\nU blizini se nalazila patrola karabinjera, u čiji automobil je kamion na svom putu udario, posle čega je jedan od njih, kao na filmu, uspeo da uskoči u kabinu „pomahnitalog“ kamiona kako bi sprečio nesreću.\nKamion je usput skrenuo u suprotnu traku, i osim što je izbacio vozilo policije sa puta, udario u još dva automobila. Vozač je sve vreme sedeo u svom sedištu, ali od bolova nije mogao da se pomeri, niti da reaguje.\nIncident se završio bez povređenih, vozač je prebačen u bolnicu, a karabinjer koji je zaustavio kamion u medijima je prozvan „herojem“.


Mostarski aerodrom ove godine udvostručava broj putnika - Narod.ba\nMostarski aerodrom ove godine udvostručava broj putnika\nBiznis 4. Februara 2018.\nUvođenjem dugonajavljivanih linija za Dusseldorf i Stuttgart te uspostavljanjem redovne linije za Zagreb Mostarski aerodrom ove godine planira udvostručiti broj putnika. Pored toga, nastavlja i pregovore oko linija za Beograd i Istanbul, prenosi Fena. Direktor tog aerodroma Marin Raspudić kazao je u razgovoru za Fenu kako je primjetna velika zainteresovanost za letove prema njemačkim gradovima koje će aviokompanija Eurowings započeti 16. […]\nUvođenjem dugonajavljivanih linija za Dusseldorf i Stuttgart te uspostavljanjem redovne linije za Zagreb Mostarski aerodrom ove godine planira udvostručiti broj putnika. Pored toga, nastavlja i pregovore oko linija za Beograd i Istanbul, prenosi Fena.\nDirektor tog aerodroma Marin Raspudić kazao je u razgovoru za Fenu kako je primjetna velika zainteresovanost za letove prema njemačkim gradovima koje će aviokompanija Eurowings započeti 16. maja te pozvao građane da koriste te linije, napominjući kako iz Dusseldorfa i Stuttgarta imaju konekciju za sve gradove svijeta.\n“Što se tiče cijena, linija je izuzetno povoljna i vjerujemo da će to prepoznati privrednici Grada Mostara, dijaspora, turisti, kao i svi građani Hercegovine”, kakao je Raspudić.\nDodao je kako je provedena procedura za uspostavljanje redovne linije za Zagreb, da su osigurana potrebna sredstva te da i ta linija, također, treba krenuti u mjesecu maju.\n“To ćemo zvanično objaviti nakon završnih razgovora sa Croatia Airlinesom, ali možemo sa sigurnošću reći da linija za Zagreb kreće u maju”, potvrdio je Raspudić.\n“Dolaskom Eurowingsa i Croatia Airlinesa sigurno će se poboljšati naš kvalitet i možemo očekivati da će se aviokompanije odrediti prema nama”, zaključio je Raspudić.\nDodao je kako se mora raditi na unaprjeđenju, ocijenivši kako bez stalnog ulaganja nema ni razvoja aerodroma.\n“Ove godine imamo dobru saradnju s gradom, kantonom i Federacijom BiH i nadamo se da će svako ispuniti svoj dio obaveza te da ćemo uspješno odgovoriti svim zadacima”, kaže Raspudić.\nU krugu aerodroma u toku je i izgradnja objekata Uprave za indirektno oporezivanje BiH i Granične policije BiH koji će, kako je rekao, osigurati da Aerodrom Mostar bude adekvatan međunarodni prijelaz.\n“Vjerujemo da će za otvorenost našeg aerodroma čuti čitava Evropa i da će ova godina biti inicijalna kapsula za razvoj Aerodroma Mostar”, poručio je Raspudić.


Tači za RSE: Niko ne može da bude iznad partnerstva Kosova i SAD\nKosovo može da ide napred i da bude uspešno samo u uskoj koordinaciji sa EU i SAD-om: Hašim Tači\nPredsednik Kosova Hašim Tači poručio je vodećim funkcionerima u kosovskim institucijama da poduzmu pametne i strateške korake kada je u pitanju suspenzija odluka Vlade Kosova o taksama od 100 odsto na robu iz Srbije i BiH.\nU intervjuu za Radio Slobodna Evropa (RSE), Tači naglašava takođe da niko ne može da bude iznad interesa strateškog partnerstva Kosova i SAD. Sjedinjene Države su, inače, zatražile od Vlade Kosova da suspenduje odluku o carini, navodeći da je u suprotnosti sa strateškim interesima SAD-a.\nGovoreći o predlogu premijera Ramuša Haradinaja o međunarodnoj konferenciji za Kosovo, predsednik Tači je istakao da se ne trebaju stvarati okolnosti koje bi dovele Rusiju za sto.\nPredsednik Kosova govorio je i o tome da li je "korekcija granica" i dalje tema razgovora u konačnoj fazi, budući da su se sada sve političke partije, uključujući i njegovu bivšu stranku, Demokratsku partiju Kosova (DPK), izjasnile protiv toga. Poručuje da su jezero Gazivode, Severna Mitrovica i Trepča bili i ostali neugroženi.\nRSE: Sastali ste se u četvrtak sa američkim ambasadorom i političkim liderima vladajuće koalicije Kosova. Možete li nam reći o čemu je bilo reči?\nTači: Sastanak sa institucionalnim i političkim liderima ticao se mog ohrabrenja za poduzimanje potrebnih, pametnih i streških koraka za zemlju. Cenim njihovo angažovanje za zajedničke sastanke o sledećim koracima koje treba da poduzmu institucije, u još boljoj koordinaciji sa SAD-om i EU, a u vezi budućnosti važnih procesa koji su i od suštinskog značaja za Kosovo.\nRSE: Da li je i suspenzija takse na robu iz Srbije i BiH bio jedan od Vaših zahteva?\nTači: To je bila odluka Vlade i vladajućih koalicija i o daljim koracima te odluke pregovaraju koalicioni patrneri i Vlada Kosova.\nRSE: Zašto ste tražili suspenziju takse, ukoliko Srbija ne odustane od političke ofanzive prema Kosovu?\nTači: Niti sam predložio uvođenje takse, niti suspenziju. Samo sam ohrabrio nosioce institucija i političke lidere da gledaju ka budućnosti, da razmišljaju o strateškim koracima koji su od suštinskog značaja za državu, kako bi prvenstveno utvrdili pozitivne argumente koji će pomoći našim partnerima, pre svega SAD-u i EU. Da nikako ne komplikujemo njihovo angažovanje ili da proizvodimo negativne događaje koji će im otežati da nam pomognu. Kosovo može da ide napred i da bude uspešno samo u uskoj koordinaciji sa EU i SAD-om.\nRSE: Kakve posledice mogu biti po Kosovo, ukoliko ne podrži zahtev SAD-a?\nTači: Ni po koju cenu i ni pod kojim okolnostima partnerstvo se neće odbiti, strateška saradnja Kosova i SAD je od suštinskog značaja, iznad svake dnevne politike. Niko i nikakva druga agenda ne stoji iznad interesa strateškog partnerstva Kosova i SAD. Dakle, nijedna osoba i nikakva druga agenda.\nSpor oko taksi 'ljulja' kosovsku Vladu\nRSE: Premijer je rekao da neće da povuče odluku. Šta sledi sada?\nTači: Na koalicionim partnerima i Vladi je da poduzmu potrebne korake. Moja poruka je da gledamo u budućnost, da strateški delujemo tako da doprinesemo viznoj liberalizaciji i snažnoj podršci za jačanje vojske, te konsolidaciji države unutra i spolja.\nRSE: Premijer Haradinaj je, govoreći o uslovima za povlačenje takse, zatražio međunarodnu konferenciju za Kosovo. Koliko može Kosovu da koristi jedna takva konferencija?\nTači: Proces dijaloga vodi EU i ima punu podršku SAD, tako će se ostati i u budućnosti. Ne treba da stvaramo okolnosti koje bi pogodovale Rusiji da dođe za sto.\nPremijer Kosova Ramuš Haradinaj sa predsednikom Tačijem u Skupštini Kosova\nRSE: Jedna takva konferencija bi mogla to da uradi?\nTači: Mislim da treba da imamo puno poverenje u EU i SAD, bez uključivanja faktora koji nisu priznali nezavisnost Kosova i nemaju simpatije prema budućnosti Kosova u NATO i EU.\nRSE: Situacija sa taksom je blokirala i proces pregovora sa Srbijom, koja kaže da se neće vratiti procesu pregovora bez njenog ukidanja. Da li se zna kada će se nastaviti ti razgovori?\nTači: Ohrabrujem koalicione partnere da nastave razgovore i donesu ispravne i pametne odluke, da budu kreativni i fleksibilni u svom pristupu, kako bi Kosovu bila otvorena vrata i u Vašingtonu i u Briselu. Kada je Kosovo delovalo u koordinaciji sa SAD i EU, uvek je bilo uspešno. U drugim okolnostima, bićemo zaista zaboravljeno i izolovano mesto, nešto što građani i politika Kosova ne zaslužuju. Želim da verujem u dobru volju vodećih ljudi u institucijama, u ovom slučaju u inicijative predsednika Skupštine, Veseljija, ali i u dobru volju drugih ljudi.\nRSE: Da li je "korekcija granice" Kosova i Srbije i dalje tema razgovora?\nTači: Državna delegacija Kosova je izabrana, ima mandat koji je dobila od izabranih poslanika i moju punu podršku. Sve o čemu ova delegacija bude razgovarala u Briselu biće transparentno. U budućim angažovanjima suočićemo se sa agendom o sveobuhvatnom sporazumu koji podrazumeva recipročno priznanje i članstvo Kosova u UN.\nRSE: Svi politički lideri su se izjasnili protiv "korekcije granice". U sredu je i Vaša bivša partija rekla isto. Da li mislite da Vaša ideja o korekciji granica šteti vašoj ustavnoj ulozi i ujedinjavanju političke scene?\nTači: Svi lideri i političke partije na Kosovu su za dijalog, za pregovore, za sporazum sa Srbijom koji podrazumeva recipročno priznanje i članstvo Kosova u UN, koji će uključiti i pitanje nestalih, izbeglica, srpskog kulturnog nasleđa, ekonomski razvoj, obrazovanje, zdravstvo. Ukratko, o sadržaju sporazuma razgovaraće se u narednim koracima.\nRSE: Ko će okončati ovaj proces, Vi ili Državna delegacija za dijalog?\nTači: Ovaj proces će okončati Skupština ili referendum.\nRSE: U Vašem pismu američkom predsedniku Donaldu Trampu izrazili ste spremnost da napravite neophodne kompromise radi postizanja sveobuhvatnog i balansiranog sporazuma. Šta podrazumevate pod "balansiranim sporazumom"?\nTači: Ovaj dijalog ne vodi sama Priština sa Briselom i Vašingtonom, već uz posredstvo EU, uz punu podršku SAD i sa Srbijom. Treba da imamo u vidu da to treba da bude balansirano rešenje, koje poštuje suverenitet Kosova, da Kosovo treba da dobije priznanje i članstvo u UN, ali istovremeno treba da shvatimo da je za stolom i druga strana. Verujem da će predlog EU, volja Kosova i Srbije biti za sporazum koji će otvoriti euroatlansku perspektivu Kosovu, evropsku perspektivu Srbiji, i naravno, ojačavanje geostrateških interesa i SAD-a, NATO-a, i EU u vezi trajnog mira na Zapadnom Balkanu.\nRSE: Šta je Kosovo spremno da ponudi Srbiji kao kompromis?\nTači: Ostaje da Državna delegacija Kosova razgovara o konkretnim i jasnim pitanjima i kako da se nađe jedno kreativno, elegantno rešenje oko kojeg će se složiti obe strane.\nRSE: Da li se ulažu napori da se spoje dve Mitrovice?\nTači: O tome se nije diskutovalo, ali naglašavam da ni po koju cenu i ni u kakvim okolnostima... Želim da odbacim sve dezinformacije bilo o Gazivodama, o Severnoj Mitrovici ili Trepči, oni su bili i ostaju neugroženi.\nRSE: Trenutno ne izgleda da postoji jedan konsenzus kod zapadnih saveznika Kosova u vezi ovog procesa. Da li to šteti Kosovo?\nTači: Kosovo će biti ujedinjeno, svi smo za dijalog, želim da budemo još ujedinjeniji u finalnoj fazi.


Ivanić: Nije loša ideja da se pravilnikom riješi upotreba Trećeg pješadijskog RS puka\nSrpski član Predsjedništva BiH Mladen Ivanić izjavio je da nije loša ideja da se problem upotrebe Trećeg pješadijskog Republika Srpska puka Oružanih snaga BiH u baštinjenju tradicije Vojske Republike Srpske riješi donošenjem određenih pravilnika u okviru Ministarstva odbrane BiH.\nIvanić je naveo da "zvuči lijepo" inicijativa predsjednika Srpske Milorada Dodika da srpski član Predsjedništva odlučuje o upotrebi ovog puka, da bi to bilo pametno, ali da je to trebalo uraditi ranije.\n"Treba da postoji jedno mjesto na kojem se odlučuje o upotrebi ovog puka. Volio bih da je ranije o tome pričano i da nismo stvarali negativan ambijent. Trudio sam se da ga ne stvaram, ali sam branio i uvijek ću braniti dostojanstvo ovih ljudi", rekao je Ivanić nakon božićnog prijema u kasarni "Kozara" u Banjaluci.\nOn je istakao da Puk treba da učestvuje u manifestacijama poput Dana Republike i da su bez potrebe organizatori odustali od zahtjeva za upotrebu te jedinice u vezi sa svečanim defileom.\n"Naše je pravo da se za to borimo, ali da bismo se borili, to je neko morao tražiti", naglasio je Ivanić.\nOn je dodao da vlasti Srpske naredne godine treba da ovo pitanje riješe na pravi način, da Puk ne bude predmet političke borbe, jer je to potpuno nepotrebno.\n"Trudiću se da tom puku uvijek dam značaj koji mu pripada jer ti ljudi to zaslužuju", rekao je Ivanić.\nOn je naveo da srpski član Predsjedništva ima pravo da postrojava Treći pješadijski puk Oružanih snaga, ali ne i da odluči o njegovom učešću u defileu jer je to stvar koja se odobrava kroz instituciju Ministarstva odbrane BiH.\nIvanić je istakao da će međunarodne misije Oružanih snaga BiH biti redovne i da se neće povećavati broj ljudi u njima.\nOn je izrazio nadu da neće biti prirodnih katastrofa, u vezi sa upotrebom jedinica Oružanih snaga, navodeći da treba riješiti problem remonta helikoptera zbog gašenja potencijalnih požara.\nKomentarišući navode pojedinih medija da bi američki zvaničnik Hojt Ji trebalo da bude novi ambasador SAD u BiH, Ivanić je rekao da ne voli da govori o tuđim navodima, ali da vjeruje da će SAD imati adekvatnog ambasadora u BiH.\n"Kakvo će biti `poslagivanje` unutar Stejt departmenta, vidjećemo. Funkcija zamjenika pomoćnika državnog sekretara SAD za Evropu i Aziju je za nas značajna i prvo očekujemo da vidimo ko će to biti", naveo je Ivanić.\nOn je istakao da na sjednici Predsjedništva BiH nije raspravljano o dolasku zvaničnika Južne Osetije.\nIvanić nije htio da komentariše besjedu glumca Lazara Ristovskog na svečanoj akademiji povodom Dana Republike Srpske, kada je rekao da Srpska i Srbija treba da budu jedno.


Izraelski oficir tvrdi da Asad ima još tri tone hemijskog oružja\nBeta 19. aprila 2017. 23:30\nJedan visoki izraelski oficir, čije se ime ne može objaviti zbog vojnih pravila, rekao je danas novinarima da je „gas sarin u Siriji ispaljen po naredbi visokih oficira režima i da je moguće da je to znao sirijski predsednik Bašar al-Asad“, kao i da Asadove snage imaju još oko tri tone hemijskog oružja.\nVojni oficir je to izjavio na osnovu izraelskih obaveštajnih informacija.\n„Teško je poverovati da on (Asad) nije znao za to“, rekao je oficir, dodavši da upotreba takvog oružja ukazuje na teškoće kojima je sirijski lider duboko frustriran.\nOficir je ocenio da američki raketni napad na sirijsku vazduhoplovnu bazu u odgovoru na taj incident, kada je ispaljeno gotovo 60 raketa, nije doneo strateški preokret u šestogodišnjem sirijskom gradjanskom ratu u kojem je poginulo 400.000 ljudi, već je to samo „borbeni razvoj“, kako je rekao.\nOficir je takodje rekao da je Asad u poslednjih nekoliko meseci stekao izvesno samopouzdanje pošto je povratio teritorije na zapadu zemlje.\nTo mu je, izmedju ostalog, omogućilo da ispali protiv-avionske rakete na Izrael u neuspelom pokušaju da presretne izraelske avione koji su napali konvoj oružja iz Sirije, namenjen libanskom Hezbolahu.\nIstovremeno je najavio da će se sprečavanje krijumčarenja oružja za Hezbolah nastaviti uprkos tom incidentu.\nAsad je ranije imao 1.200 tona hemijskog materijala u raketama, ali je većina uništena, te mu je ostalo samo nekoliko tona. Tu procenu oficira su potvrdila druga dva zvaničnika odbrane, čija imena takodje nisu objavljena, prenela je agencija Asošijeted pres.\nUpotreba „sarina pokazuje Asadovu frustraciju i uznemirenost zbog činjenice da nema želje da se preduzmu kopnene akcije u Siriji, ne od strane Hezbolaha, Rusije ili Iranaca, i ja ne mogu da vidim kako će se u Siriji rešiti stvari, moguće rešenje bi moglo biti osnivanje federacije ili konfederacije na etničkoj bazi, kao na Balkanu“, rekao je oficir.\nOsvrćući se na napad hemijskim oružjem u provinciji Idlib u kojem je poginulo bezmalo 90 ljudi, on je rekao da je „stav Izraela da tamo gde super-sile preuzimaju odgovornost, mi nemamo razloga da uskačemo, već da predstavimo obaveštajnu sliku i da nastavimo humanitarnu pomoć ranjenima na Golanu“ – pomoć Izraela ranjenima blizu granice sa Sirijom.\nIzrael nastoji da se ne meša u sukob u susednoj Siriji, ali odgovara na povremeno prebacivanje vatre preko granice, mada izraelska vojska veruje da su posredi greške.